title: Songhoy Blues

text: Songhoy Blues on aavikkobluesia (desert blues) soittava yhtye Malista. Kvartetti perustettiin Malin pääkaupungissa Bamakossa, jonne yhtyeen jäsenet joutuivat pakenemaan, koska ääri-islamistit kielsivät kuoleman uhalla kaiken musiikin heidän kotikaupungissaan Timbuktussa. Yhtye on yksi pääesiintyjistä dokumentissa "They Will Have to Kill Us First" ("Malin musiikki ei vaikene").


title: Songhoy Blues

text: Vuonna 2012 tuaregien itsenäisyyttä ajava MNLA ("Mouvement National pour la Libération de l'Azawad" eli Azawadin kansallinen vapautusliike) otti hallintaansa Pohjois-Malin. MNLA:n aseelliseksi tueksi tuli ääri-islamistinen ryhmä Ansar Dine. Ansar Dineä kuitenkin ajoi eteenpäin sen omat tarkoitusperät, ja se kääntyi MNLA:ta vastaan. Paikallista väestöä terrorisoiva liike muun muassa kielsi alueen asukkailta oppiensa mukaisesti alkoholin ja musiikin. Timbuktun läheltä Diréstä kotoisin oleva kitaristi Garba Touré joutui jättämään kotinsa ja lähti Malin pääkaupunkiin Bamakoon. Hän muodosti yhtyeen yhdessä Gaosta paenneiden laulaja-kitaristi Aliou Tourén ja basisti Oumar Tourén kanssa. Miehet eivät sukunimistään huolimatta ole sukua keskenään, vaan kuuluvat songhai-kansaan. Yhtyeen nimi juontuu tästä etnisestä ryhmästä ja musiikkityypistä, jota he soittavat, "desert blues".


title: Songhoy Blues

text: Songhoy Blues alkoi soitella Bamakon klubiympyröissä musiikkiaan, ja heitä tulivat kuuntelemaan sekä songhai- että tuaregi-fanit. Syyskuussa 2013 Africa Express vieraili Bamakossa levyttämässä paikallisten kanssa. Africa Express muodostuu ryhmästä yhdysvaltalaisia ja eurooppalaisia muusikoita ja tuottajia, joita johtaa Damon Albarn. Songhoy Bluesin koesoitto meni hyvin, ja heidät esiteltiin Nick Zinnerille, Yeah Yeah Yeahs -yhtyeen kitaristille. Zinnerin kanssa yhtye levytti kappaleen "Soubour" (). Kappale julkaistiin vuonna 2013 Africa Expressin kokoelmalevyllä "Maison Des Jeunes".


title: Songhoy Blues

text: "Soubour" menestyi hyvin, ja sen seurauksena yhtye palasi studioon äänittämään kokonaista albumia tuottajina Nick Zinner ja Marc-Antoine Moreau. Debyyttialbumi "Music in Exile" ilmestyi alkuvuodesta 2015, julkaisijoina Transgressive sekä Atlantic Records. "The Guardianin" toimittaja Robin Denselow nimesi Songhoy Bluesin "bändiksi joka kannattaa tsegata", ja "NME:n" Kevin Perry kuvasi levyä "desert bluesin mestariteokseksi". Yhtye esiintyi lukuisilla festivaaleilla vuonna 2015, muun muassa Glastonburyssa, Bonnaroossa, Latitudessa, Roskildessa ja Green Man -festivaaleilla. Saman vuoden joulukuussa Songhoy Blues esiintyi Helsingissä Kuudennella Linjalla. Vuonna 2017 julkaistiin kokoonpanon toinen LP "Résistance".


title: Songhoy Blues

text: Afrikkalaiset yhtyeet menevät helposti kategoriaan maailmanmusiikki tai etno, mutta sitä Songhoy Blues ei ole. Kitaristi Garba Tourén mukaan bändin jäsenet kasvoivat kuunnellen sellaista musiikkia kuin The Beatles, Jimi Hendrix ja John Lee Hooker. Suurimmaksi osaksi he kuitenkin kuuntelivat hip hoppia tai R&B:tä. "Emme voi jumittua isovanhempiemme aikojen musiikkityyliin. Ja diggaamme sitä paitsi niin paljon sähkökitarasta." The Daily Telegraphin Helen Brown kuvailee yhtyeen musiikkia nimityksellä "Africa-blues-rock", ja toteaa että bändi on musiikillisesti velkaa Ali Farka Tourélle, jonka kappaleista he alussa esittivät versioitaan, mutta heillä totisesti on myös aivan ikioma groove. Garba Touré on Ali Farkan yhtyeen pitkäaikaisen rumpalin poika.


title: Michu Meszaros

text: Michu Meszaros (1. lokakuuta 1939 Budapest – 13. kesäkuuta 2016) oli unkarilaissyntyinen yhdysvaltalainen näyttelijä. Hänessä oli erikoista se, sillä hän oli 84 senttimetriä pitkä. Hän aloitti uransa sirkuksessa. Yhdysvalloissa hän näytteli muun muassa televisiosarjassa "Alf".


title: Michu Meszaros

text: Meszaros kuoli 76-vuotiaana 13. kesäkuuta 2016.


title: Haukkamäen koulu

text: Haukkamäen koulu on peruskoulun alakoulu Karkkilassa Högforsin ruukkimiljöössä, osoitteessa Vanha Turuntie 28. Se on perustettu Högfors-tehtaan kouluksi vuonna 1899. Sitä laajennettiin ja peruskorjattiin 2006–2007. Lukuvuonna 2017–2018 Haukkamäen koulussa on 145 oppilasta.


title: George Sassoon

text: George Sassoon (30. lokakuuta 1936 – 8. maaliskuuta 2006) tuli tunnetuksi esittämästään väitteestä, että Mooseksella oli käytössään ydinkäyttöinen kone, joka tuotti mannaa erämaavaelluksella.


title: George Sassoon

text: George Sassoon oli runoilija Siegfried Sassoonin ainoa lapsi. Hänen vanhempansa erosivat vuonna 1947 ja George vietti paljon aikaa äitinsä luona Mullin saarella Skotlannissa. Sassoon kokeili eri ammatteja mutta lähinnä hallitsi isänsä kirjallista ja muuta jäämistöä. Sassoon kuoli 69-vuotiaana syöpään. Hänet on haudattu Mullin saarelle.


title: George Sassoon

text: George Sassoon julkaisi kolme kirjaa. Hänen rajatietopiireissä huomiota saanut teoksensa, yhdessä Rodney Dalen kanssa kirjoitettu "The Manna Machine" sisälsi väitteen, että Mooses säilytti liiton arkissa ydinreaktoria, joka käytti mannakonetta, joka tuotti ravintoa levästä. Kone puhdistettiin kerran viikossa, mistä sai alkunsa sapatin vietto. Sassoon ja Dale väittivät, että tämä tieto on kätketty juutalaisiin teksteihin, kuten 1200-luvun kirjoituskokoelmaan Zohariin, josta he julkaisivat oman käännöksensä.


title: Safa Hovinen

text:
Safa Hovinen (s. 1987 Oulu) on suomalainen graafinen suunnittelija ja muotoilutoimisto Merkityksen toimitusjohtaja.
Hovinen valmistui taiteen maisteriksi Aalto-yliopiston taiteiden ja suunnittelun korkeakoulusta. Hän on suunnitellut muun muassa yritysilmeitä, logoja, kirjasintyyppejä ja kirjoja.


title: Safa Hovinen

text: Hovisen töihin lukeutuva Mira Kallio-Tavinin ja Jouko Pullisen toimittama teos "Conversations on Finnish Art Education" palkittiin Vuoden 2015 kauneimmat kirjat -kilpailussa. Myös hänen suunnittelemiaan logoja on palkittu.


title: Jonas Peusa

text: Jonas Peusa (1867 – 1932) oli suomalainen Karjalan kannaksen Koivistolta kotoisin ollut liikemies ja kauppaneuvos.


title: Jonas Peusa

text: Peusan isä kauppias Aleksander Peusa myi Pietarissa Suomesta tuotuja elintarvikkeita kuten voita, palvilihaa ja suolattuja ja tuoreita kaloja. Hän laajensi sitten liiketoimintaansa alkaen myydä halkoja ja riistalintuja tukuittain Pietariin. Peusan vuonna 1848 perustetun liikkeen päätoimialaksi muodostui kuitenkin Venäjältä tuodun viljan myynti Suomeen ja lähes kaikki viljantuonti Venäjältä Suomeen tapahtui autonomian aikana Peusan liikkeen kautta.


title: Jonas Peusa

text: Jonas Peusa tuli liikkeen johtoon vuonna 1889 yhdessä veljensä Juha Peusan (1860–1940) kanssa. Hän sai kauppaneuvoksen arvon 1912. Ensimmäisen maailmansodan aikaan Peusat siirtyivät Pietarista Viipuriin ja jatkoivat siellä liikettä vuonna 1919 perustetun "Veljekset Peusa ja Kumpp. Osakeyhtiön" nimellä. Peusat harjoittivat myös laivanvarustusta. Peusan yhtiö sai 1920-luvun alussa venäläisen viljan yksinmyyntioikeuden Suomessa yhdessä suomenjuutalaisen liikemiehen David (Dave) Morduchin (1869–1945) toiminimen D. Morduchin kanssa. Vuonna 1925 Peusat ja David Morduch perustivat "Viljantuonti Oy":n jolle siirtyi tämä viljan yksinmyyntioikeus. Morduch oli yhtiön toimitusjohtajana kuolemaansa saakka. Tämän jälkeen yhtiön johtoon tuli Morduchin poika kauppaneuvos Leon Morduch (1897–1966). Yhtiö erikoistui viljan, rehun ja lannoitteiden kaupan järjestämiseen Suomen ja Neuvostoliiton välillä ja se toi viljaa Suomeen myös muualta maailmasta.


title: Pikkutavi

text: Pikkutavi ("Spatula hottentota") on sorsien heimoon kuuluva lintulaji. Sitä tavataan paikallisena Saharan eteläpuolisesta Afrikasta ja Madagaskarilta. Alalajeja ei tunnisteta.


title: Etsijät (kirjasarja)

text: Etsijät on Erin Hunterin kirjoittama fantasiaromaanien sarja. Sen lukijat ovat pääosin varhaisnuoria. Aiemmin Hunter on kirjoittanut sarjat "Soturikissat" ja "Selviytyjät".


title: Etsijät (kirjasarja)

text: Sarjan osat ovat ilmestyneet Suomessa:


title: Frascati (viini)

text: Frascati on italialainen viini. Sitä tuotetaan Frascatin kaupungin seudulla Lazion alueella Rooman kaakkoispuolella.


title: Frascati (viini)

text: Laatuluokiteltuja Frascati-viinejä on kolmea tyyppiä:


title: Hugo Melart

text: Hugo Gustaf Johannes Melart (1. maaliskuuta 1879 Joroinen – 24. syyskuuta 1953 Kotka) oli suomalainen pormestari, toimitusjohtaja ja kauppaneuvos.


title: Hugo Melart

text: Melartin vanhemmat olivat maanviljelijä, viinanpolttimoiden ylitarkastaja Gustaf Ferdinand Melart ja Ida Lovisa Backman. Hän pääsi ylioppilaaksi Vaasan lyseosta 1897 ja suoritti Helsingin yliopistossa yleisen oikeustutkinnon 1902.


title: Hugo Melart

text: Melart oli oikeusneuvosmiehenä Kotkassa vuodesta 1904 lähtien ja oli sitten Kotkan vt. pormestarina 1912 ja vakinaisena pormestarina 1916–1919. Hän toimi sitten Savo-Karjalan Osake-Pankin Kotkan konttorin johtajana 1919–1921 ja sitten toimitusjohtajana Oy Kotkan Rauta Ab:ssä vuodesta 1921 ja Cadenius & Grahn Oy:ssä vuodesta 1923. Melartista tuli Norjan varakonsuli Kotkassa 1924 ja hän sai kauppaneuvoksen arvon 1948.


title: Hugo Melart

text: Hugo Melart oli naimisissa 1902–1928 Elin Aline Linderborgin (k. 1928) kanssa ja vuodesta 1930 Anna Lovisa Bastmanin o.s. Viklund kanssa.


title: Lahjaharju

text: Lahjaharju on pienalue Jyväskylässä Lohikosken kaupunginosassa. Alueelta on noin kolme kilometriä Jyväskylän keskustaan. Lohikosken kaupunginosan palvelukeskusta sijoittuu (Paloniemen pienalueen lisäksi) osittain Lahjaharjun länsiosaan: alueella sijaitsee Lohikosken koulu, Lohikosken kirkko, kirjasto ja skeittipuisto. Lahjaharjun itäosassa sijaitsee myös kappeli, hautausmaa ja paloasema.


title: Lahjaharju

text: Lahjaharjun asuinrakennuskanta koostuu pääosin pientaloista, joista enemmistö on jälleenrakennuskaudella rakennettuja rintamamiestaloja, mutta alueella on myös rivi- ja kerrostaloja. Kerrostalot ovat enimmäkseen 1970-luvulla valmistuneita. Lahjaharju on rakennettu muita Lohikosken asuinalueita tiheämmin.


title: Kaikenkarvaiset ystäväni (televisiosarja)

text: Kaikenkarvaiset ystäväni ("All Creatures Great and Small") on brittiläinen televisiosarja, jota esitettiin Britanniassa vuosina 1978–1990 ja Suomessa tammikuusta 1979 alkaen. Se perustuu eläinlääkäri-kirjailija James Herriotin vuonna 1972 julkaistuun romaaniin "Kaikenkarvaiset ystäväni". Kertoja James Herriotia esittää Christopher Timothy. Sarjaa tehtiin seitsemänä tuotantokautena kaikkiaan 90 jaksoa.


title: Linkkeriohjelma

text:
Linkkeriohjelma (usein lyhyesti linkkeri) on ohjelmointiympäristön työkaluohjelma, joka kokoaa kääntäjän tuottamat objektitiedostot ajettavaksi tietokoneohjelmaksi tai kirjastoksi.
Esimerkkejä linkkeriohjelmista on GNU-projektin ld, ja Googlen kehittämä gold, joka on liitetty GNU binutils -pakettiin.


title: Leo Gauriloff

text: Leo Gauriloff on kolttasaamelainen laulaja, kitaristi ja teatterimusiikin säveltäjä.


title: Leo Gauriloff

text: Leo Gauriloff kiersi Nils-Aslak Valkeapään ja Paroni Paakkunaisen mukana. Gauriloff soitti kitaraa ja sähkökitaraa Valkeapään levyillä "Sámi eatnan duoddariid" (1978) ja "Davás ja geassái" (1982). Gauriloff on myös esiintynyt Mikko Perkoilan, Heikki Lundin ja Kiti Neuvosen levyillä. Hän soitti kitaraa Piirpauke-yhtyeessä (1984).


title: Leo Gauriloff

text: Hän esiintyi Jukka Tervon kitaraduossa Tervo & Gauriloff 1970–1980-luvuilla niin klubeissa kuin suurilla kotimaisilla festivaaleilla, kuten Provinssirockissa Seinäjoella vuonna 1980 ja Suistomaan soittopäivillä Porissa vuonna 1981.


title: Leo Gauriloff

text: Grand Slam solistinaan Leo Gauriloff julkaisi 1985 salanimellä Trio Jyrkkäkallio singlen ”Kissa ja korttipakka”.


title: Leo Gauriloff

text: Gauriloff sävelsi musiikin kolttasaamelaisten kohtaloista toisessa maailmansodassa kertovaan näytelmään "Skoavdnji", jonka ensiesitys oli Beaivváš-saamelaisteatterissa vuonna 1994.


title: Leo Gauriloff

text: Leo Gauriloff on muusikko Jaakko Gauriloffin veli.


title: Toxicodendron

text: "Toxicodendron" on sumakkikasveihin kuuluva kasvisuku. Siinä on 30 lajia. Ne ovat läheistä sukua sumakeille ("Rhus"), johon nähden lajien tieteelliset nimet ovat päällekkäisiä.


title: Jack Latvala

text: Jack Latvala (s. 3. marraskuuta 1951) on yhdysvaltalainen republikaanipoliitikko. Hän on senaattori Floridan osavaltion senaatissa missä edustaa Pinellasin piirikuntaa. Hän on asettunut ehdokkaksi vuoden 2018 kuvernöörivaaleihin.


title: Hyppykäsky

text: Hyppykäsky on ohjelmointikielissä lause, joka siirtää ohjelman suorituksen käskyn osoittamaan paikkaan.


title: Hyppykäsky

text: Useissa ohjelmointikielissä on goto-lause, joka on yksi muoto hyppykäskylle. Eräissä tapauksissa käytetään codice_1 ja codice_2 funktioita käsittelemään poikkeustilannetta.


title: Hyppykäsky

text:
Ylemmän tason kielissä on tyypillistä käyttää toistorakenteita ja funktiokutsuja hyppykäskyjen sijaan. Etenkin goto-lauseen käytöstä Edsger Dijkstra on kirjoittanut tunnetun kirjoituksen ”Go To Statement Considered Harmful”.
Hyppykäskyjä käytetään vielä epärakenteellisessa ohjelmoinnissa kielissä, jotka eivät tue toistorakenteita kuten komentosarjakielissä.


title: Hyppykäsky

text: Assemblyssä on tyypillistä toimia hyppykäskyillä esimerkiksi toistorakenteiden tai ehtolauseiden toteuttamiseen. Esimerkki toistorakenteesta Motorola 68000 -suorittimella, joka käyttää ehdollista codice_3-käskyä () lukusarjan yhteenlaskussa:


title: Jack Vidgen

text: Jack Vidgen (17. tammikuuta 1997) on australialainen laulaja. Vidgen voitti Australia's Got Talentin viidennen tuotantokauden. Voittaessaan Vidgen oli vain 14-vuotias. Kilpailussa Vidgen esitti mm. Whitney Houstonin kappaleen "I Have Nothing" ja Adelen kappaleen "Set Fire to the Rain". Vidgen lopetti uran musiikkialalla ja työskenteli vanhustenkodissa. Vidgen koki äänenmurroksen ja vietti normaalia teini-ikäisen elämää. Menestystään nuorena Vidgen on kuvaillut epänormaaliksi. Vidgen kuitenkin palasi musiikkialalle vuonna 2017. Vidgen kuvailee musiikkityyliään synkäksi popiksi. Vidgen on homoseksuaali.


title: Jai Waetford

text: Jai Waetford (25. tammikuuta 1999) on australialainen laulaja. Waetford tuli kolmanneksi X-Factor Australian viidennellä tuotantokaudella. Waetford oli kilpailussa vain 14-vuotiaana. Waetfordin ensimmäinen single oli "Your Eyes". Vuonna 2017 Waetford muutti Los Angelesiin kokeillakseen uraa näyttelijänä ja tavoitteena kansainvälinen musiikki- ja näyttelijäura.


title: Frascati

text: Frascati on kaupunki Italiassa Lazion alueella Rooman metropolikaupungissa noin kaksikymmentä kilometriä Roomasta kaakkoon. Asukkaita Frascatissa on runsaat 22 000.


title: Frascati

text: Kaupunki on tunnettu Frascati-viineistään.


title: Frascati

text: Euroopan avaruusjärjestön (ESA) kaukokartoituskeskus ESRIN (European Space Research Institute) sijaitsee Frascatissa. Lisäksi kaupungissa on Italian ydin-, hiukkas- ja astrofysiikan tutkimusta koordinoiva tutkimuslaitos Istituto Nazionale di Fisica Nucleare (INFN). Myös Italian valtion teknologian, energiatutkimuksen ja ymparistötutkimuksen tutkimuslaitoksen (Agenzia nazionale per le nuove tecnologie, l'energia e lo sviluppo economico sostenibile, ENEA) yksi tutkimuskeskus sijaitsee Frascatissa.


title: Aprilia (kaupunki)

text: Aprilia on kaupunki Latinan maakunnassa Lazion hallinnollisella alueella Keski-Italiassa. Se sijaitsee noin 40 kilometriä Roomasta etelään. Kaupungissa asukkaita runsaat 70 000.


title: Aprilia (kaupunki)

text: Aprilia on teollisuuskaupunki. Se ollut "Aprilia DOC" -viinien tuotantoaluetta.


title: Kukkaperä

text: Kukkaperä on kukkaa kannattava varren osa, kukan ja sen tukilehden hangan välillä. Jos kukkaperä on hyvin lyhyt, kukkaa kutsutaan perättömäksi. Pitkissä kukkaperissä voi olla monta nivelväliä esilehtineen.


title: Kukkapohjus

text: Kukkapohjus on kukkaperän pää, johon kehälehdet, verholehdet ja terälehdetovat ovat kiinnittyneet.


title: Eino Rauste

text: Eino Johannes Rauste, vuoteen 1929 Rossander (10. lokakuuta 1898 Nurmes – 18. toukokuuta 1988 Espoo) oli diplomi-insinööri, virkamies ja kansanedustaja.


title: Eino Rauste

text: Rausten vanhemmat olivat kirkkoherra Gustaf Adolf Rossander ja Linda Gustava Petrelius ja puoliso vuodesta 1928 Iris Durchman. Heidän pojastaan Kaarlo Johannes Kustaa Raustesta (s. 1932) tuli lääkäri. Rauste pääsi ylioppilaaksi 1916 ja valmistui diplomi-insinööriksi ja maanviljelysinsinööriksi 1925. Hän oli apulaismaanviljelysinsinööri Sortavalassa 1925–1928, Suomen salaojitusyhdistyksen apulaisinsinööri Helsingissä 1928–1934, maataloushallituksen toimistoinsinööri 1934–1941, Tampereen maanviljelysinsinööripiirin apulaisinsinööri 1941–1942, Karjalan maanviljelysinsinööripiirin piiri-insinööri Joensuussa 1942–1955, Helsingin maanviljelysinsinööripiirin piiri-insinööri 1955–1957 ja maataloushallituksen insinööriosaston päällikkö ja yli-insinööri 1957–1965.


title: Eino Rauste

text: Rauste oli Kuopion läänin itäisestä vaalipiiristä 21.07.1951–28.03.1954 valittu Suomen Kansanpuolueen kansanedustaja. Kunnallispolitiikassa Rauste toimi Joensuun kaupunginvaltuuston ja -hallituksen jäsenenä.


title: Jaak Madison

text: Jaak Madison (s. 22. huhtikuuta 1991 Albu, Viro) on virolainen kansanedustaja, poliitikko ja Viron konservatiivisen kansanpuolueen varapuheenjohtaja. Hän toimi aiemmin myös konservatiivisen kansanpuolueen nuorisojärjestön Sinine Äratuksen puheenjohtajana.


title: Jaak Madison

text: Madison valittiin kansanedustajaksi Järva- ja Viljandimaan vaalipiiristä vuoden 2015 parlamenttivaaleissa.


title: Luettelo Ruth Rendellin teoksista

text: Tämä on luettelo kirjailija Ruth Rendellin teoksista.


title: Luettelo Ruth Rendellin teoksista

text: Kaikki julkaistu tekijänimellä Ruth Rendell.


title: Red Wings Airlinesin lento 9268

text: Red Wings Airlinesin lento 9268 oli venäläisen Red Wings Airlinesin lento Pardubicesta Vnukovon lentoasemalle. Laskeutuessaan määränpäähänsä kone syöksyi kiitotieltä pois M3-moottoritien penkkaan. Koneessa olleista kahdeksasta miehistön jäsenestä viisi menehtyi, mukaan lukien kaikki kolme lentäjää.


title: Red Wings Airlinesin lento 9268

text: Kone lähestyi pohjoisesta, ja sille oli annettu lupa laskeutua kiitotielle 19.


title: Red Wings Airlinesin lento 9268

text: Miehistö oli asettanut laipat -37 asteeseen ja solakat -23 asteeseen. Laskutelineet oli laskettu. Kone laskeutui vasen laskuteline edellä, sitten laskeutui nokan laskuteline. Koneen laskeuduttua miehistö aktivoi välittömästi suihkujarrun, mutta se ei toiminut. Koneen nopeus kiitotiellä kasvoi 240 km/h:n. Kone luisui kiitotiellä vasemmalle ja oikealle vuorotellen. Myös laskutelineiden pyöräjarrut oli aktivoitu.


title: Red Wings Airlinesin lento 9268

text: Lentomekaanikko pyysi aktivoida suihkujarrun uudelleen, mutta se ei toiminut vieläkään. 32 sekuntia laskeutumisesta kone saavutti kiitotien päädyn. Kone ajoi yli kiitotieltä, jatkoi matkaa ja törmäsi M3-moottoritien penkkaan 190 km/h:n nopeudella hajoten kolmeen osaan. Onnettomuudesta tallentuneen videon mukaan koneesta lentäneitä osia törmäsi ainakin kahteen moottoritiellä ajaneeseen autoon.


title: Red Wings Airlinesin lento 9268

text: Onnettomuuden aiheutti kyseisen konemallin vääränlainen asetus suihkujarruissa.


title: World of Warcraft: Battle for Azeroth

text: World of Warcraft: Battle for Azeroth on seitsemäs lisäosa "World of Warcraft" -nettiroolipelille. Lisäosa julkistettiin ensimmäisen kerran BlizzConissa 3. marraskuuta 2017, ja se julkaistiin 14. elokuuta 2018.


title: World of Warcraft: Battle for Azeroth

text: Lisäosan myötä pelin uusi tasokatto on 120. Lisäksi esitellään uudet pelattavat alueet Kul Tiras ja Zandalar, uudet luolastot ja raid-instanssit, sotarintamat sekä liittolaisrodut.


title: World of Warcraft: Battle for Azeroth

text: Pelin ominaisuuksiin kuuluvat:


title: World of Warcraft: Battle for Azeroth

text: Kalimdorin ja Itäisten kuningaskuntien välissä olevalle Suurelle merelle ilmestyy kaksi uutta aluetta: Kul Tiras, yksi Azerothin ihmisten seitsemästä kuningaskunnasta, ja Zandalar, Azerothin peikkojen alkuperäinen kotisaari. Kul Tiras on ainoastaan Liittouman hahmoille ja se jakautuu kolmeen alueeseen: Tiragarde Sound (pääkaupunki), Drustvar ja Stormsong Valley. Zandalar on ainoastaan Lauman hahmoille ja sekin jakautuu kolmeen alueeseen: Zuldazar (pääkaupunki), Naz'mir ja Vol'dun.


title: World of Warcraft: Battle for Azeroth

text: Kul Tirasin ja Zandalarin lisäksi peliin lisätään useita ennestään kartoittamattomia saaria. Saarille voi astua vain kolmen pelaajan ryhmissä, jotka joutuvat myös kilpailemaan vastakkaisen ryhmittmän pelaajien kanssa saarten luonnonvarojen keräämisestä.


title: World of Warcraft: Battle for Azeroth

text: Liittolaisrodut () olivat aiemmin Azerothissa täysin neutraaleja. Ansaitsemalla näiden rotujen luottamuksen, pelaaja voi luoda uuden kyseistä rotua edustavan arvovaltaisen hahmon. Liittouman liittolaisrotuihin kuuluvat tyhjiöhaltiat () (Alleria Windrunnerin värväämät varjotaikuutta käyttävät korkeahaltiat), Lightforged-draeneit (Valon armeijaan kuuluneet Argusilla taistelleet draeneit), Dark Iron -klaanin kääpiöt (jotka olivat aiemmin sodassa Bronzebeard-klaanin kanssa) sekä Kul Tirasin ihmiset. Lauman liittolaisrotuihin kuuluvat Yösyntyiset () (Suramarin entiset yöhaltiat), Highmountainin taureenit (joilla on Mulgoren taureeneista poiketen hirvimäiset sarvet), Zandalari-heimon peikot (Azerothin peikkojen alkurotu) sekä mag'har -örkit (joiden esi-isät eivät koskaan juoneet Mannorothin verta).


title: World of Warcraft: Battle for Azeroth

text: Azerothin asukkaat joutuivat maksamaan kalliin hinnan tehdäkseen lopun Palavan Legioonan hyökkäyksestä, mutta sitäkin vaikeampi haaste on korjata Liittouman ja Lauman särkynyt luottamus toisiaan kohtaan. Konflikti eskaloituu entisestään, kun Lauma saa Kalimdorin kokonaan hallintaansa polttamalla maailmanpuu Teldrassiliin ja Liittouma Itäiset kuningaskunnat valtaamalla Lordaeronin pääkaupungin rauniot. Azerothin tulevaisuus riippuu tästä pitkään kestäneestä sodasta kahden ryhmittymän välillä.


title: Gary Russell Jr

text: Gary Russell Jr (s. 5. kesäkuuta 1988) on yhdysvaltalainen höyhensarjan nyrkkeilijä ja hallitseva WBC-liiton maailmanmestari painoluokassaan.


title: Gary Russell Jr

text: Amatöörinyrkkeilyurallaan Russell Jr otteli 173 ottelua joista voitti 163 ja hävisi kymmenen.


title: Gary Russell Jr

text: Ensimmäisen ammattinyrkkeilyottelunsa Russell Jr otteli vuonna 2009. Ensimmäisen tappion Russell Jr kärsi vuonna 2014 kolmatta ammattinyrkkeilyotteluaan otelleelle Vasyl Lomatšenkolle. Kamppailussa oli panoksena vailla haltijaa ollut WBO-liiton höyhensarjan mestaruusvyö. Vuonna 2015 Russell Jr kohosi WBC-liiton höyhensarjan maailmanmestariksi voittamalla Jhonny Gonzalezin teknisellä tyrmäyksellä neljännessä erässä. Tämän jälkeen Russell Jr on puolustanut mestaruutta menestyksekkäästi kahdesti.


title: 1496 Turku

text: 1496 Turku on asteroidivyöhykkeellä sijaitseva asteroidi.


title: 1496 Turku

text: 1496 Turku on pikkuplaneetta eli päävyöhykkeen asteroidi, jonka löysi astronomi Yrjö Väisälä 22. syyskuuta 1938 Turussa, Iso-Heikilässä.


title: 1496 Turku

text: Asteroidi on nimetty Turun kaupungin mukaan ja kuuluu Väisälän löytämien, suomalaiskaupunkien mukaan nimettyjen asteroidien joukkoon. Muita samoihin aikoihin löydettyjä asteroideja ovat esimerkiksi 1500 Jyväskylä, 1499 Pori, 1498 Lahti, 1497 Tampere, 1495 Helsinki ja 1494 Savo.


title: Tapanulioranki

text: Tapanulioranki ("Pongo tapanuliensis") on yksi maailman kolmesta orankilajista. Laji elää Sumatran pohjoisosassa, Tapanulin alueella. Niitä on jäljellä vain noin 800 yksilöä.


title: Tapanulioranki

text: Tapanulinoranki eroaa kahdesta muusta orankilajista kallon ja hampaiden muodon sekä ääntelyn perusteella. Batang Torun metsässä elävä orankipopulaatio on tunnettu jo 1990-luvun loppupuolelta, mutta se määritettiin omaksi lajikseen vasta 2017.


title: Lännenmaltsa

text: Lännenmaltsa ("Atriplex glabriuscula") on revonhäntäkasvien (Amaranthaceae) heimoon, maltsojen ("Atriplex") sukuun kuuluva kasvilaji. Lännenmaltsa muistuttaa muista maltsalajeista eniten isomaltsaa ("Atriplex prostrata"), mutta lajit ovat selvimmin erotettavissa hedelmystöjen perusteella.


title: Lännenmaltsa

text: Lännenmaltsa on yksivuotinen, ruohovartinen, möyheä sekä kasvutavaltaan maanmyötäinen tai koheneva maltsalaji. Lännenmaltsa on usein myös jauhoinen, etenkin nuorena, mutta on siitä huolimatta vihreänvärinen eikä harmahtava. Lännenmaltsan lehdet ovat muodoltaan kolmiomaisia tai vinoneliömäisiä sekä kiilatyvisiä. Lännenmaltsan kukat sijaitsevat varren haarojen kärjissä tähkämäisissä tertuissa ja ovat pieniä sekä vaatimattomannäköisiä. Lännenmaltsa kukkii elo–syyskuussa. Hedelmänsuojukset ovat vinoneliömäisiä, kulmista hieman hammaslaitaisia ja niissä on ainakin yksi selkeä suoni. Puolittain yhteenkasvaneet hedelmänsuojukset, jotka turpoavat kasvin tuleentuessa, ovat lännenmaltsalle lajityypillinen piirre.


title: Lännenmaltsa

text: Lännenmaltsa kasvaa hiekkaisilla tai kivisillä merenrannoilla. Suomessa lännenmaltsaa tavataan vain sieltä täältä Suomenlahden rannikolta sekä Turun ja Ahvenanmaan saaristojen eteläosista. Lännenmaltsa on luokiteltu Suomessa silmälläpidettäväksi (NT) lajiksi.


title: Runic Games

text: Runic Games on yhdysvaltalainen videopelien kehittäjä, joka on perustettu vuonna 2008.


title: Runic Games

text: Perfect World on ilmoittanut studion sulkemisesta vuonna 2017.


title: Runic Games

text: Yritys oli yksi viidestä parhaimmista videopelin kehittäjästä Gamasutra-sivuston listauksessa vuonna 2009.


title: GNU C Library

text: GNU C-kirjasto (glibc) on GNU-projektin toteutus C-kielen standardikirjastolle. Kirjasto toteuttaa C-kielen alustariippuvat osat ja pyrkii seuraamaan olennaisia standardeja kuten ISO C, POSIX ja IEEE 754 sekä toteuttaa muun muassa BSD:n alustakohtaiset rajapinnat.


title: GNU C Library

text: Nimi on seurausta alkuperäisen Unixin libc-kirjastosta.


title: GNU C Library

text: Linux-ympäristössä kirjasto toteuttaa Linux-ytimen järjestelmäkutsut.


title: GNU C Library

text: glibc on lisensoitu sallivammalla GNU Lesser General Public License (LGPL) lisenssillä, joka sallii käytön dynaamisena kirjastona. Kirjaston linkitys staattisena kirjastona osaksi ohjelmatiedostoa ei ole lisenssin mukaista.


title: GNU C Library

text: Useita vaihtoehtoisia kirjastoja on myös kehitetty pääasiassa sulautettuihin järjestelmiin kuten:


title: GNU C Library

text: Android käyttää Googlen kehittämää Bionic-C-kirjastoa.


title: Brownsville Station (yhtye)

text: Brownsville Station on yhdysvaltalainen yhtye, joka oli suosionsa huipulla 1970-luvulla. Sen alkuperäisiä jäseniä olivat kitaristi-vokalisti Cub Koda, kitaristi-vokalisti Mike Lutz, rumpali T. J. Cronley ja basisti-vokalisti Tony Driggins. Yhtyeen suurin hitti oli Top Ten -listalla kolmossijan saanut ”Smokin' in the Boys Room” vuonna 1973.


title: Brownsville Station (yhtye)

text: Brownsville Station perustettiin Ann Arborissa Michiganissa vuonna 1969. Yhtyeen ensimmäisillä levyillä oli cover-versioita muiden, heitä inspiroineiden bändien kappaleista. Ensimmäinen levy "No BS" julkaistiin 1970. Yhtye julkaisi vuonna 1973 kolmannen levynsä "Yeah!". Mike Lutzin ja Cub Kodan säveltämä kappale ”Smokin' in the Boy's Room” oli levyn suurin, ja yhtyeen parhaiten menestynyt hitti. Billboard Hot 100 -listalla se saavutti kolmannen sijan 1973. Kyseiselle listalle ylsi yhtyeeltä seitsemän kappaletta, näistä kolme bändin omaa käsialaa. Eräs tunnettu cover-versio "Yeah!"-levyltä on Hoyt Axtonin säveltämä ”Lightning Bar Blues”, josta Hanoi Rocks levytti 80-luvulla oman versionsa. "Yeah!"-levyltä taas Brownsville Stationin oma sävellys ”Smokin' in the Boy's Room” päätyi myöhemmin Mötley Crüen levylle "Theatre of Pain".


title: Brownsville Station (yhtye)

text: Ennen suurinta hittiä yhtyeen miehistössä ehti tapahtua muutoksia. Rumpali T. J. Cronley jätti bändin 1971 ja hänen tilalleen tuli Henry ”H Bomb” Weck. Myös alkuperäinen basisti Tony Driggins lähti yhtyeestä. Vuonna 1979 Brownsville Station hajosi. Yhtye ehti julkaista seitsemän levyä sitä ennen.


title: Brownsville Station (yhtye)

text: Yhtyeen hajoamisen jälkeen Cub Koda julkaisi joitakin soololevyjä ja keikkaili bändinsä The Pointsin kanssa, sekä myös Hound Dog Taylorin taustabändin The Houserockersin kanssa. Tämän lisäksi Koda toimi musiikkijournalistina. Hän kuoli 51-vuotiaana vuonna 2000. Mike Lutz ryhtyi tuottajaksi, ja tuotti muun muassa Ted Nugentia ja keikkaili Nugentin kanssa 1990-luvulla. Lisäksi hän opettaa sekä kitaran että basson soittoa. Weck työskenteli studiossa ja tuottajana.


title: Brownsville Station (yhtye)

text: Henry Weck tallensi satoja tunteja yhtyeen alkuaikojen demoja, harjoituksia ja live-esityksiä. Vuonna 2012 Weck ja Lutz alkoivat käydä Lutzin Tazmania Studiolla lävitse näitä nauhoituksia, ja niistä lopulta muodostui uusi albumi. Lutz ja Weck värväsivät uuteen Brownsville Stationiin jäseniksi Billy Craigin, Arlen Viecellin sekä Brad Johnsonin, ja alkoivat keikkailla jälleen 2013.


title: Draconius GO

text: Draconius GO on lisätyn todellisuuden mobiilipeli, jonka on kehittänyt ukrainalainen peliyhtiö Elyland LLC. Peli julkaistiin 8. lokakuuta 2017 ladattavaksi Australiassa ja Ukrainassa. Fantasia-aiheisessa pelissä pelaajan tehtävänä on kerätä olentoja, aarteita ja saavuttaa uusia taitoja. Peliä on ladattu 6.11.2017 mennessä 439 000 kertaa.


title: Draconius GO

text: Draconius GO on saanut laajaa huomiota, sillä Pokemon Go:ta kehittävä Niantic on syyttänyt Elylandia tekijänoikeusrikkomuksista. Elylandin mukaan he eivät ole käyttäneet Draconius GO:ssa Nianticin kehittämää koodia tai grafiikkaa, vaan ovat laatineet kaiken itse, minkä vuoksi tekijänoikeusloukkausväitteet ovat Elylandin mukaan perusteettomia.


title: Draconius GO

text: Pelin kehittäjien mukaan Draconius GO luotiin, koska he eivät olleet tyytyväisiä Nianticin tapaan uudistaa Pokemon Go:ta.


title: Draconius GO

text: Draconius GO:n pelaaminen ja pelissä liikkuminen perustuu GPS:n määrittämään paikkatietoon. Pelin kartta-aineisto pohjautuu OpenStreetMap-palvelun karttoihin. Pelaajan liikkuessa myös pelaajan hahmo liikkuu kartalla.


title: Natalie Alyn Lind

text: Natalie Alyn Lind (s. 21. kesäkuuta 1999) on yhdysvaltalainen näyttelijä. Hänet tunnetaan parhaiten televisiosarjoista "Goldbergit", "Gotham" ja "The Gifted".


title: Natalie Alyn Lind

text: Natalie on tuottaja John Lindin ja Barbara Alyn Woodsin vanhin tytär. Hänen nuoremmat siskonsa Alyvia ja Emily ovat myös näyttelijöitä.


title: Natalie Alyn Lind

text: Lind teki ensimmäisen televisioroolin vuonna 2006 nuortensarjassa "Tunteet pelissä". Ensimmäisen suuren roolin hän sai "Goldbergit" -sarjasta esittämällä Dana Caldwellia. Hänet valittiin esittämään Silver St. Cloudia "Gotham" -sarjan toisesta tuotantokaudesta lähtien. Vuonna 2017 hänet valittiin esittämään Lauren Struckeria Foxin televisiosarjaan "The Gifted", joka perustuu Marvel Comicsin Ryhmä-X -sarjakuvista tuttuihin ilmiöihin.


title: Niels Räihä

text: Niels Carl Richard Räihä (20. joulukuuta 1930 Helsinki – 18. joulukuuta 2013 Lund, Ruotsi) oli suomalainen lääkäri ja Ruotsissa pitkään työskennellyt ja asunut professori.


title: Niels Räihä

text: Räihän vanhemmat olivat professori Carl-Eric Räihä ja Gerda Elisabeth Mortensen ja ensimmäinen puoliso vuodesta 1956 sairaanhoitaja Ann-Birgit Veronica Damstén. Hän tuli ylioppilaaksi Helsingin suomalaisesta yhteiskoulusta 1950, valmistui filosofian kanditaatiksi 1954 ja suoritti samana vuonna Yhdysvalloissa Bachelor of Science -tutkinnon, valmistui lääketieteen lisensiaatiksi 1960 ja väitteli samana vuonna lääketieteen ja kirurgian tohtoriksi. Lastentauteihin Räihä erikoistui 1965, lääketieteellisen kemian dosentti hänestä oli tullut edellisenä vuonna. Stanfordin yliopistossa Räihä työskenteli 1964–1965 ja sitten HYKSin vastasyntyneiden erikoislääkärinä. Vuonna 1980 hänestä tuli lastentautien professori Lundin yliopistoon vuoteen 1997 asti, jolloin hän jäi eläkkeelle. Räihä toimi samalla myös ylilääkärinä Malmön yliopistollisessa sairaalassa. Hän julkaisi yli 150 alkuperäisjulkaisua ja jatkoi vastasyntyneiden, keskosten ja äidinmaidon proteiinien tutkijana Arvo Ylpön työtä. Arvo Ylppö -mitali hänelle myönnettiin vuonna 1987 eli neljännesvuosisata isänsä jälkeen.


title: Ydinaseiden kieltosopimus

text: Ydinaseiden kieltosopimus on YK:ssa laadittu sopimus ydinaseiden kieltämiseksi, lopullisena tavoitteena niiden eliminointi kokonaan. Sopimus hyväksyttiin äänestyksessa 7. heinäkuuta 2017. Se tulee voimaan kun 50 maata ratifioi sen.


title: Ydinaseiden kieltosopimus

text: Sopimusta kannatti 122 maata. Vain Alankomaat äänesti sitä vastaan. Yksikään ydinasevalta ei ole mukana sopimuksessa eivätkä ne aio noudattaa sitä. Suurin osa NATO-maista, Suomi ja Japani boikotoivat sopimusneuvotteluja.


title: Ydinaseiden kieltosopimus

text: Ydinasekieltoa ajava International Campaign to Abolish Nuclear Weapons -järjestö sai 2017 Nobelin rauhanpalkinnon.


title: Kefaklori

text: Kefaklori tai kefakloori (CHSNClO) on puolisynteettinen niin kutsuttuihin toisen sukupolven kefalosporiineihin kuuluva orgaaninen yhdiste. Yhdistettä voidaan käyttää lääketieteessä antibioottina bakteeri-infektioiden hoitoon.


title: Kefaklori

text: Huoneenlämpötilassa kefaklori on väritöntä kiteistä ainetta. Yhdiste liukenee hyvin veteen mutta huonosti orgaanisiin liuottimiin. Muiden kefalosporiinien tavoin yhdisteen antibioottinen vaikutus perustuu siihen, että se estää bakteereja syntetisoimasta soluseinää. Kefaklori on suhteellisen laajakirjoinen antibiootti ja vaikuttaa niin gramopsitiivisiin kuin gramnegatiivisiinkin bakteereihin. Kefakloria voidaan käyttää esimerkiksi virtsatietulehduksen, korvatulehduksen, nielutulehduksen sekä hengityselimistön bakteeri-infektioiden hoitoon. Kefaklori on suhteellisen hyvin siedetty lääkeaine ja tyypillisin haittavaikutus on ruuansulatuskanavan oireet. Yhdiste voi tilapäisesti nostaa maksan transaminaasientsyymien aktiivisuutta.


title: Kari Kanala

text: Kari Kanala (s. 1967 Halsua) on suomalainen pappi ja julkisuuden henkilö. Hän on toiminut vuodesta 2016 Paavalin seurakunnan kirkkoherrana Helsingissä. Kanala on aiemmin toiminut pappina eri seurakunnissa sekä merimiespappina Isossa-Britanniassa. Lisäksi hän on toiminut Palloliitossa ja opettajan tehtävissä. Julkisuudessa hän on ollut muun muassa Ensitreffit alttarilla -ohjelman, jossa hän toimi asiantuntijana, myötä. Kanala on profiloitunut kirkon uudistajana, ja hän on puhunut samaa sukupuolta olevien parien kirkollisten vihkimisten puolesta.


title: Kari Kanala

text: Kanala on naimisissa ja hänellä on lapsi.


title: Kari Kanala

text: Kanala osallistui tammikuussa 2018 Helsingin Savoy-teatterissa järjestettyyn roastiin eli komedialliseen julkiseen pilkkaamiseen. Helsingin tuomiokapituli käsitteli lokakuussa 2018 Kanalan esityksestä tehdyn kantelun ja totesi, että Kanala oli käyttäytynyt vastoin asemansa ja tehtävänsä edellyttämiä tapoja.


title: Kari Kanala

text: Kanala johti vuodesta 2012 Turun ja Kaarinan seurakuntayhtymän viestintäkampanjaa, jossa seurakuntayhtymä varasi vapaa-ajattelija.fi-verkko-osoitteen omaan käyttöönsä. Kanalan mukaan "ajattelu on vapaata kaikille" eikä nettiosoitteen rekisteröimisessä ole ollut kysymys kiusanteosta Vapaa-ajattelijain liittoa kohtaan. Vapaa-ajattelijan liitto kanteli verkko-osoitteen käytöstä Viestintävirastoon. Viestintäviraston mukaan seurakuntayhtymällä ei ollut vahingoittamispyrkimystä, vaikka verkkotunnus oli lähes identtinen vapaa-ajattelijoiden käyttämän vapaa-ajattelijat.fi:n kanssa.


title: Kari Kanala

text: Vapaa-ajattelijan liitto vei asian hallinto-oikeuteen, joka vuonna 2014 kumosi Viestintäviraston päätöksen ja poisti seurakuntayhtymältä oikeuden käyttää vapaa-ajattelija.fi-osoitetta. Hallinto-oikeuden mukaan verkkotunnuksen hankkimisen ilmeisenä tarkoituksena oli hyötyä Vapaa-ajattelijain Liitto ry:n suojatun nimen maineesta ja tunnettavuudesta.


title: Kertakäyttötuote

text: Kertakäyttötuote on tuote, joka on suunniteltu joko kierrätettäväksi tai hävitettäväksi jätteenä ensimmäisen käyttökerran jälkeen. Useimmiten kertakäyttötuotteet ovat hygieniatuotteita, ruokailuvälineitä, kuten kertakäyttöastiat tai suojavälineitä, kuten suojavaatetus ja kertakäyttökäsineet, mutta kertakäyttötuote voi olla myös halpa versio kestokulutustuotteesta kuten kertakäyttögrilli tai kertakäyttökamera. Myös pakkaukset ja sanoma- ja aikakauslehdet ovat usein kertakäyttöisiä, mutta niiden painopaperien kuituja voidaan kierrättää.


title: Kertakäyttötuote

text: Kertakäyttötuoteina pidetään usein myös kulutusosia, kuten paristo, pölynimurin pussi tai valaisimen lamppu, jotka ovat kestokulutustuotteiden vaihdettavia kuluvia osia.


title: Kertakäyttötuote

text: "Kertakäyttötuote"-termiä käytetään yleisesti opastamaan niin kuluttajia kuin tavaroiden tuottajia käyttämään ja suunnittelemaan kestävämpiä tuotteita. Kertakäyttötuotteiden välttäminen on koetaan itsestään selväksi ohjeeksi jätteiden vähentämisessä. Tuotesuunnittelussa tuotteen ekotehokkuutta tarkastellaan elinkaariajattelun kautta. Esimerkiksi sellaiset kysymykset kuin kumpi tuote on parempi, paperikassi vai muovikassi tai lasipullo vai muovipullo, ovat mielekkään vastauksen antamisen kannalta liian yleisiä.


title: Kertakäyttötuote

text: Kertakäyttötuotteiden tärkeimpiä etuja ovat hygieninen turvallisuus sekä käytön nopeus, mukavuus ja edullisuus verrattuna toistuvasti käytettäviin tuotteisiin. Liiketoimintana suurin kertakäyttötuotteiden ryhmä ovat hygienisiä käyttöolosuhteita edellyttävät sairaalatarvikkeet ja kuluttajien terveyden- ja kauneudenhoitotuotteet, joita ei ole taloudellisesti järkevää eikä turvallista yrittää puhdistaa ja steriloida uudelleen käyttöön. Tällaiset tuotteet, kuten sidetarvikkeet ja lääkeruiskut on usein yksittäispakattu tuotteen steriilinä pitäviin pakkauksiin. Kuluttajan kertakäyttöisiä hygieniatuotteita ovat muun muassa hammastikut ja -langat, kosteuspyyhkeet, wc- ja talouspaperit, paperinenäliinat, kuukautissuojat, ehkäisyvälineet ja piilolinssit.


title: Kertakäyttötuote

text: Monissa tuoteryhmissä kertakäyttöinen tuote on tuotu markkinoille kilpailemaan jatkuvakäyttöisen tuotteen kanssa käytön helppoudella ja mukavuudella. Esimerkiksi Bic lanseerasi vuonna 1981 parranajovälineet, joissa myös kahvaosa oli kertakäyttöinen, eivät vain vaihdettavat terät kuten siihen asti esimerkiksi Gilletten tuotteissa. Helppous ja mukavuus ovat tärkeimpiä etuja myös kertakäyttöastioiden käytössä kodin ulkopuolella tapahtuvaan tilapäiseen tarjoiluun, tai jatkuvaan käyttöön esimerkiksi työpaikkojen kahvi- ja lounastarjoilussa tai pikaruokaloissa.


title: Kertakäyttötuote

text: Kertakäyttötuotteet aiheuttavat merkittäviä jäteongelmia erityisesti laajamittaisessa ammattikäytössä, kuten sairaaloissa ja pikaruokaketjuissa. Myös kuluttajat ovat yhä tietoisempia kertakäyttötuotteiden, kuten muovikassien, vauvanvaippojen ja kuukautissuojien ympäristövaikutuksista ja haluavat tilalle uudelleenkäytettäviä ja kestävämpiä ratkaisuja. Siksi kertakäyttötuotteiden ympäristövaikutuksiin on alettu kiinnittää yhä enemmän huomiota hygienian ja käyttömukavuuden ohella. Suomessa tehdyissä selvityksissä esimerkiksi tietty sairaalan työasu kulutti kertakäyttöisenä 20 kertaa enemmän uusiutumattomia luonnonvaroja kuin vastaava kestokäyttöinen asu, tietty käsileikkausliina 4,7 kertaa enemmän. Pikaruokabisnes on jo vuosikymmeniä ollut kritiikin kohteena pakkausjätteensä määrästä ja laadusta. Muovipakkauksista on siirrytty puukuitupohjaisiin pakkauksiin, ja uutena tutkimuskohteena ovat erilaiset luonnossa hajoavat biomuovit.


title: Kertakäyttötuote

text: ”Kertakäyttötuotteiksi” voidaan vähättelevässä mielessä kutsua nopeasti hajoavia vaatteita tai muita heikkolaatuisia tai lyhytikäisiksi suunniteltuja tuotteita (”kertakäyttövaate”, ”kertakäyttökulttuuri”). Myös kulttuurituotteita, joilla ei nähdä pysyvää taiteellista arvoa, kuten päivänkohtaisiin ilmiöihin perustuvia kirjoja tai elokuvia, voidaan moittia kertakäyttötuotteiksi. Sanalla voidaan viitata myös kirjojen yhä lyhyempään myyntiaikaan kirjakaupoissa ja elokuvien yhä nopeutuviin teatterikierroksiin.


title: Tsarskoje Selon lyseo

text: Tsarskoje Selon lyseo () oli Venäjällä Tsarskoje Selossa (nyk. Puškin) sijainnut oppilaitos, joka oli toiminnassa vuosina 1811 – 1917. Vuonna 1843 lyseo siirrettiin Pietariin ja nimettiin uudelleen perustajansa keisari Aleksanteri I:n mukaan Keisarilliseksi Aleksanterin lyseoksi. Nykyisin lyseon rakennuksessa toimii vuonna 1949 avattu lyseon muistomuseo.


title: Tsarskoje Selon lyseo

text: Lyseo oli aatelisten poikien arvovaltainen oppilaitos, joka perustettiin erityisesti valtiollisiin tehtäviin pyrkineiden nuorten kasvattamiseksi. Lyseon rakennus sijaitsee Katariinan palatsin siivessä. Lyseon kenties kuuluisimmat oppilaat ovat Aleksandr Puškin ja Aleksandr Gortšakov. Muita tunnettuja oppilaita ovat muun muassa Anton Delvig, Wilhelm Küchelbecker, Nikolai Giers, Dmitri Tolstoi, Jakov Grot, Aleksei Lobanov-Rostovski ja Mihail Saltykov-Štšedrin.


title: Joona Huttula

text: Joona Olavi Huttula (s. 7. tammikuuta 1997 Tampere) on suomalainen jääkiekkopuolustaja, joka pelaa Mestis-joukkue Rovaniemen Kiekossa lainalla SM-liigajoukkue Oulun Kärpistä. Hän on itse maininnut vahvuuksikseen monipuolisuuden ja luisteluvoiman sekä kehittämisen kohteikseen voiman ja vastustajien merkkaamisen omassa päässä.


title: Joona Huttula

text: Huttula on Oulun Kärppien oma kasvatti. Kesken kauden 2012–2013 hän siirtyi seuran C-nuorista Haukiputaan Ahmojen B2-nuoriin. Kaudeksi 2013–2014 Huttula siirtyi Kiimingin Kiekko-Poikien B2-nuoriin. Hän oli joukkueen tehokkain puolustaja tehoilla 9+21=30, joilla Huttula sijoittui koko B2-nuorten SM-sarjan puolustajien pistepörssissä kolmanneksi. Hän voitti kauden päätteeksi B2-nuorten SM-pronssia, mikä oli KKP:n seurahistorian ensimmäinen SM-mitali ja korkein saavutus. Kauden 2014–2015 Huttula aloitti Kiekko-Laserin B-nuorten Mestisjoukkueessa, josta hän siirtyi kesken kauden sarjatasoa ylemmäs Kärppien B-nuorten SM-sarjajoukkueeseen, jossa Huttula voitti kauden päätteeksi Suomenmestaruuden.


title: Joona Huttula

text: Kesällä 2015 Huttula harjoitteli Kärppien A-nuorten mukana. Hän kuitenkin katsoi roolinsa jäävän pieneksi, joten Huttula päätti siirtyä kaudeksi 2015–2016 Yhdysvaltoihin USPHL-junioriliigan Islanders Hockey Clubiin. Hän oli kuudella osumallaan joukkueen eniten maaleja tehnyt puolustaja. Huttula palasi kaudeksi 2016–2017 kasvattajaseuraansa Kärppiin ja siirtyi seuran A-nuoriin. Hän kävi kauden aikana myös Kärppien SM-liigajoukkueen mukana, mutta Huttula ei kuitenkaan saanut tililleen otteluita.


title: Joona Huttula

text: Kaudeksi 2017–2018 Huttula teki Kärppien kanssa 1+1-vuotisen SM-liigasopimuksen. Hän aloitti kautensa seuran A-nuorissa, joiden varakapteeniksi Huttula nousi. Hän voitti kauden päätteeksi A-nuorten SM-hopeaa. Huttula debytoi kauden aikana myös Kärppien SM-liigajoukkueessa, jossa hän pelasi kymmenen runkosarja- ja kolme playoff-ottelua tehopistein 1+1=2. Huttula teki liigadebyyttinsä 4. marraskuuta 2017 Turun Palloseuraa vastaan, kun muun muassa Lasse Kukkosen loukkaantuminen avasi hänelle paikan Kärppien kokoonpanosta. Huttula merkittiin joukkueen seitsemänneksi puolustajaksi. Hän sai ottelussa jääaikaa lopulta 9.24 minuuttia. Huttula sai myös yhden kahden minuutin jäähyn kiinnipitämisestä. Hän keräsi ottelusta teholukeman +1. Liigauransa avausmaalin Huttula teki kuudennessa ottelussaan 9. helmikuuta 2018 Mikkelin Jukureita vastaan. Tapio Niemelä ja Timo Loukasvuori valitsivat hänet ottelun Alumnien tähtien kakkostähdeksi. Huttula sai puolivälieräsarjassa peliaikaa Miika Koiviston loukkaantumisen myötä. Hän voitti kauden päätteeksi Suomenmestaruuden. Huttula pelasi kauden aikana miesten pelejä myös kuuden runkosarjaottelun verran lainalla Mestis-joukkue Rovaniemen Kiekossa. Maaliskuussa 2018 hän teki Kärppien kanssa kaksivuotisen jatkosopimuksen.


title: Joona Huttula

text: Kesäkuussa 2018 Kärpät lainasi Huttulan alustavasti koko kauden 2018–2019 kattavalla sopimuksella Rovaniemen Kiekon Mestis-joukkueeseen.


title: Joona Huttula

text: Huttula valmistui ylioppilaaksi Kastellin lukiosta keväällä 2017.


title: Word Up! (albumi)

text: Word Up! on yhdysvaltalaisen funk- / R&B-yhtyeen Cameon albumi, joka julkaistiin vuonna 1986. Albumi teki Cameosta yhden 1980-luvun suosituimmista yhtyeistä.


title: Centesimus annus

text: Centesimus annus () on paavi Johannes Paavali II:n 1. syyskuuta 1991 antama kiertokirje, joka julkaistiin Rerum novarumin 100. juhlavuotena. Kommunismi oli pari vuotta aikaisemmin kaatunut Itä-Euroopassa ja Neuvostoliitto hajosi pian kirjeen julkaisemisen jälkeen. Kirjeessään paavi kritisoi sekä kommunismia että kapitalismia.


title: Centesimus annus

text: Myöhempi kardinaali Georges Marie Martin Cottier oli osallisena kirjeen luonnostelussa.


title: Pentti Kähkönen

text: Pentti Pellervo Kähkönen (s. 29. heinäkuuta 1932 Kaukola) on suomalainen tietokirjailija ja Jules Vernen teosten suomentaja. Hän on käyttänyt myös nimimerkkejä "Akseli Temmes" ja "Heikki Havina".


title: Pentti Kähkönen

text: Kaukolan Sylijärven kylässä syntyneen Kähkösen vanhemmat olivat kyläseppä, pienviljelijä Viljo Kähkönen ja Laina o.s. Meronen. Kähkösen perhe oli sotavuosina kaksi kertaa evakossa ja sodan jälkeen he muuttivat Ruovedelle jossa perheellä oli sitten maatila. Pentti Kähkönen luki oppikoulukurssin omin päin ja pääsi ylioppilaaksi 1960. Hän joutui lopettamaan opinnot Helsingin yliopistossa sairauden takia ja kävi sitten kauppaopiston Tampereella 1961-1962 ja sen jälkeen ammattikursseja.


title: Pentti Kähkönen

text: Kähkönen työskenteli useissa ammateissa renkinä, metsätyömiehenä, rakennustyömiehenä, puhelinlinjamiehenä, konttoristina ja merimiehenä. Hän oli 30 vuoden ajan Helsingin Puhelinyhdistyksen palveluksessa ja jäi eläkkeelle 1992. Kähkönen on asunut Vihdin Nummelassa vuodesta 1998 lähtien.


title: Pentti Kähkönen

text: Nimimerkillä "Heikki Havina":


title: Nälkäpäivä (lyhytelokuva)

text: Nälkäpäivä on suomalaisen indie-elokuvaryhmä Anti-Teatterin valmistama lyhytelokuva vuonna 2003. Elokuva on yhtiön kolmas.


title: Nälkäpäivä (lyhytelokuva)

text: Kahvitauko-elokuvasta tuttu Setä-Samuli saapuu erään Nakkikioskin luokse tilaamaan nakkia ja maitoa. Paikalla olevat eläinaktivistit ja homojen edustaja alkavat ärsyttää Samulia. Kun Samuli oli melkein syömässä nakin, homojen edustaja tuuppaa Samulia, jonka seurauksena Samuli pudottaa nakkinsa maahan. Samuli hermostuu ja heittää maidon homoa päin, joka sytyttää tämän tuleen. Alkaa tulitaistelu. Samuli tappaa kaikki paikalla olevat ja käy viimeisen taistelun nakkimyyjää vastaan. Samuli lyö myyjältä ensin käden irti ja myöhemmin kasvosta palan. Taistelun jälkeen Samuli alkaa juoda olutta.


title: Kerskakulutus

text: Kerskakulutus tarkoittaa sellaista kuluttamisen muotoa, jossa taloudellista valtaa omaavat henkilöt osoittavat hankkimillaan luksustuotteilla varakkuuttaan. Kerskakulutuksellaan kuluttajat haluavat hankkia tai ylläpitää saamaansa sosiaalista arvostusta. "Kerskakulutus"-käsite on peräisin sosiologi ja taloustieteilijä Thorstein Veblen teoksista.


title: Porin Ässien SM-liigakausi 2015–2016

text: Porin Ässien SM-liigakausi 2015–2016 oli jääkiekkoseura Porin Ässien 40. kausi jääkiekon SM-liigassa ja 48. kausi Suomen jääkiekon korkeimmalla sarjatasolla. Ässien kausi päättyi runkosarjassa sijalle 12.


title: Mihail Taube

text: Paroni Mihail Aleksandrovitsh Taube (; 15. toukokuuta 1869 Pauluskoi, Venäjän keisarikunta – 29. marraskuuta 1961 Pariisi, Ranska) oli venäläinen kansainvälisen oikeuden oikeustieteilijä, historoitsija ja poliitikko. Taube oli Friedrich Martensin opiskelija Pietarin yliopistossa, josta hän valmistui kansainvälisen oikeuden tohtoriksi vuonna 1899. Myöhemmin hän opetti Harkovan yliopistossa. Vuosiksi 1903–1911 hän siirtyi Martensin seuraajaksi Pietarin yliopiston kansainvälisen oikeuden professuuriin. Yliopistotoimiensa lisäksi Taube työskenteli Venäjän keisarikunnan palveluksessa ulkoasianministeriössä ja opetusministerinä.


title: Mihail Taube

text: Venäjän keisarivallan kukistuttua Taube pakeni maasta Suomeen, jossa hän toimi Aleksandr Trepovin johtamassa venäläisten emigranttien komiteassa. Myöhemmin Taube asui Ruotsissa, jossa hän opetti Uppsalan yliopistossa ja edelleen Alankomaissa, jossa hän luennoi Haagin kansainvälisen oikeuden akatemiassa. Maanpaossa ollessaan Taube kirjoitti kansainvälisen oikeuden historiaa käsitelleitä teoksia erityisesti Venäjää ja Bysanttia koskien. Taube asettui lopulta Ranskaan vuonna 1928 ja kuoli Pariisissa vuonna 1961.


title: Hamish Mahaddie

text: Thomas Gilbert "Hamish" Mahaddie (maaliskuu 1911 – 16. tammikuuta, 1997) oli brittiläinen Kuninkaallisten ilmavoimien upseeri ennen toista maailmansotaa, sen aikana ja sen jälkeen. Myöhemmin hän toimi neuvonantajana ja koordinaattorina useiden sotaelokuvien tuotannossa. Hän sai "Hamish"-lempinimensä ilmavoimissa ollessaan hankittuaan samannimisen hevosen ja hänen palvelustoveriensa kommentoitua hänen ja hevosen olevan saman näköisiä.


title: Hamish Mahaddie

text: Mahaddie syntyi Skotlannissa vuonna 1911 ja liittyi ilmavoimiin vuonna 1928. Hän palveli aluksi ilmavoimien maanpinnan tukijoukoissa, mutta vuonna 1934 hänen hakemuksensa pommikonemiehistön koulutukseen hyväksyttiin ja hän sai lentäjänlupansa seuraavana vuonna. Toisen maailmansodan alettua vuonna 1939 Mahaddie toimi pommikoneen lentäjänä aina vuoteen 1943 asti, jolloin hänestä tehtiin ns. Pathfinder-yksiköiden värvääjä. Pathfinder-yksiköiden tehtävä oli johtaa pommituslaivueita ja pudottaa soihtuja merkiksi pommikoneille.


title: Hamish Mahaddie

text: Vuonna 1955 Mahaddie, joka vielä oli ilmavoimien palveluksessa, hankki operaatio Chastiseä käsittelevää elokuvaa "Taivaalla palaa" varten tuotannon tarvitsemat Avro Lancaster -pommikoneet. Hän jäi eläkkeelle ilmavoimista vuonna 1958 everstin arvonimellä.


title: Hamish Mahaddie

text: Eläkkeelle jäätyään Mahaddie alkoi luoda uraa sotaelokuvien konsulttina ja avusti muun muassa elokuvien "Laivue 633 iskee" ja "Taistelu Englannista" lentokoneiden hankinnassa. Jälkimmäisen tuotantoa varten Mahaddie sai hankittua yli sata konetta muun muassa Espanjan ilmavoimilta ja yksityisiltä omistajilta. Mahaddie avusti myös James Bond -elokuvan "Elät vain kahdesti" "Pikku Nellie" -autogiron kanssa.


title: Hamish Mahaddie

text: 1970-luvulla Mahaddie esiintyi kommentaattorina dokumenttisarjassa "Maailma sodassa".


title: Hamish Mahaddie

text: Hamish Mahaddie kuoli 16. tammikuuta 1997.


title: Word Up! (kappale)

text: Word Up! on funk-kappale, jonka yhdysvaltalainen funk-yhtye Cameo alun perin nauhoitti vuonna 1986. Kappaleen sanoittivat yhtyeen jäsenet Larry Blackmon sekä Tomi Jenkins. Kappaleen toistuva soitto yhdysvaltalaisilla dance- ja R&B-radiokanavilla kuin myös sen musiikkivideo MTV-televisiokanavalla johdosta singlestä tuli yhtyeen parhaiten tunnettu hittikappale.


title: Word Up

text: Word Up tai Word Up! voi viitata:


title: Luettelo Helena Bonham Carterin saamista palkinnoista ja ehdokkuuksista

text: Tämä on luettelo brittiläisen näyttelijä Helena Bonham Carterin palkinnoista ja ehdokkuuksista.


title: Helena Bonham Carterin filmografia

text: Tämä on luettelo Helena Bonham Carterin filmografiasta, teatteri- ja radioesiintymisistä.


title: Tolkien (elokuva)

text: Tolkien on tuleva yhdysvaltalainen elämäkerrallinen draamaelokuva, joka kertoo englantilaiskirjailija J. R. R. Tolkienista. Elokuvan ohjaa Dome Karukoski ja sen ovat käsikirjoittaneet David Gleeson ja Stephen Beresford. Tolkienia näyttelee Nicholas Hoult. Muissa pääosissa esiintyvät muun muassa Lily Collins ja Tom Glynn-Carney.


title: Tolkien (elokuva)

text: Elokuva on ollut kehityksessä vuodesta 2013. Heinäkuussa 2017 ohjaajaksi ilmoitettiin Dome Karukoski ja pääosanäyttelijäksi Nicholas Hoult. Elokuvan kuvaukset aloitettiin lokakuussa 2017.


title: Tolkien (elokuva)

text: "Tolkienin" ensi-ilta Yhdysvalloissa on 10. toukokuuta 2019 ja Suomessa todennäköisesti syksyllä. Elokuvan budjetti on STT:n mukaan noin 17 miljoonaa euroa ja kopiomäärä Yhdysvalloissa yli 500.


title: Shai

text: Shai on yhdysvaltalainen rhythm and bluesia ja soulia tuottava kvartetti. Yhtyeen suurin hittikappale on ”If I Ever Fall in Love”, joka sijoittui Billboard Hot 100 -musiikkilistan sijalle 2.


title: Kirjallisuusvuosi 1949

text: Kirjallisuusvuosi 1949 käsittelee vuoden 1949 tärkeitä kirjallisuuden tapahtumia, uutisia ja julkistuksia.


title: Brasilian Grand Prix 2017

text: Brasilian Grand Prix 2017 (virallisesti Formula 1 Grande Prêmio Heineken do Brasil 2017) oli Formula 1 -kauden 19. osakilpailu, joka ajettiin 12. marraskuuta Interlagosin moottoriradalla São Paulossa Brasiliassa.


title: Kirjallisuusvuosi 1948

text: Kirjallisuusvuosi 1948 käsittelee vuoden 1948 tärkeitä kirjallisuuden tapahtumia, uutisia ja julkistuksia.


title: Peppi Pitkätossu (kuunnelma)

text: Peppi Pitkätossu on vuonna 1996 tehty kuunnelma, joka esitettiin Yleisradiossa


title: Peppi Pitkätossu (kuunnelma)

text: Kunnelman on ohjannut Kaija Juurikkala. Siinä on 11 osaa.. Pääosaa Peppiä näyttelee Salla Häkkinen, Tommia Visa Heinonen ja Annikaa esittää Sini Karilinna. Kuunnelman ensimmäisessä osassa Peppi muuttaa Huvikumpuun ja ystävystyy Tommin ja Annikan kanssa. Jaksossa "Peppi aloittaa koulunkäynnin" hän kertoo opettajalle koko nimensä: Peppilotta Sikuriina Rullakatriina Kissanminttu Efraimintytär Pitkätossu.


title: Peppi Pitkätossu (kuunnelma)

text: Jaksot:


title: Kirjallisuusvuosi 1947

text: Kirjallisuusvuosi 1947 käsittelee vuoden 1947 tärkeitä kirjallisuuden tapahtumia, uutisia ja julkistuksia.


title: Kirjallisuusvuosi 1946

text: Kirjallisuusvuosi 1946 käsittelee vuoden 1946 tärkeitä kirjallisuuden tapahtumia, uutisia ja julkistuksia.


title: Kirjallisuusvuosi 1945

text: Kirjallisuusvuosi 1945 käsittelee vuoden 1945 tärkeitä kirjallisuuden tapahtumia, uutisia ja julkistuksia.


title: O Fortuna

text: O Fortuna on keskiaikainen latinankielinen goliardinen runo, joka kirjoitettiin 1200-luvun alussa, osana kokoelmaa "Carmina Burana". Runo kertoo Fortunasta, vääjäämättömästä kohtalosta, joka koskettaa niin jumalia kuin ihmisiä roomalaisessa mytologiassa.


title: O Fortuna

text: Saksalainen säveltäjä Carl Orff sovitti ”O Fortunan” kuorolle ja orkesterille vuosina 1935–1936 osaksi kantaattiaan "Carmina Burana", jossa se toistuu ensimmäisenä ja viimeisenä osana. Teos esitettiin ensimmäisen kerran 8. kesäkuuta 1937. BBC ilmoitti vuonna 2009, että Orffin ”O Fortunasta” vuonna 1973 tehty saksalainen levytys oli edellisen 75 vuoden aikana eniten julkisesti soitettu klassisen musiikin teos.


title: O Fortuna

text:
O Fortuna
velut luna
statu variabilis,
semper crescis
aut decrescis;
vita detestabilis
nunc obdurat
et tunc curat
ludo mentis aciem,
egestatem,
potestatem
dissolvit ut glaciem.


title: O Fortuna

text:
Sors immanis
et inanis,
rota tu volubilis,
status malus,
vana salus
semper dissolubilis,
obumbrata
et velata
michi quoque niteris;
nunc per ludum
dorsum nudum
fero tui sceleris.


title: O Fortuna

text:
Sors salutis
et virtutis
michi nunc contraria,
est affectus
et defectus
semper in angaria.
Hac in hora
sine mora
corde pulsum tangite;
quod per sortem
sternit fortem,
mecum omnes plangite!


title: Simmental

text: Simmental tarkoittaa muun muassa seuraavaa:


title: Simmental (nautarotu)

text: Simmental on nautakarjarotu. Se on kotoisin Sveitsistä Bernin kantonista Simmejoen laaksosta (). Rotu on sovelias sekä maidon- että lihantuotantoon.


title: Simmental (nautarotu)

text: Simmental-karjaa kasvatetaan eri puolilla maailmaa. Suomeen ensimmäiset Simmental-naudat tuotiin vuonna 1990. Erityisen hyvin rotu soveltuu emolehmäksi runsaan maidontuotannon ja rodulle yleisten kaksosvasikoiden ansiosta.


title: Renkajoki

text: Renkajoki on joki, joka virtaa Kanta-Hämeessä Hattulan Renkajärvestä Hämeenlinnan Rengon kautta Janakkalan Haapajärveen.


title: Renkajoki

text: Noin 24 kilometriä pitkä joki alkaa Renkajärven Jokiharjun pohjoissivulta, josta se virtaa Onkilammelle, missä se ylittää harjujakson sen eteläpuolella sijaitseva Tunturilammin kautta Myllykylään. Harjujakso on Renkajärveltä Rengon kautta Tunturivuorelle, ja siitä edelleen kaakkoon, jatkuva harjujen ja muiden jäätikköjokimuodostumien jatkumo. Harjujakson alavaa laaksoa seuratessaan joenuoma leviää toisinaan lammiksi tai järviksi, jotka ovat joen läpivirtausjärviä. Ensimmäinen niistä on puolitoista kilometriä pitkä Tuomisto ja sen perässä puoli kilometriä pitkä Vahteristo. Vahteriston vedenpintaa on nostettu padolla. Seuraavaksi joki saavuttaa 300 metriä pitkän Tammilammin, joka on padottu Hiitankoskesta. Seuraavaksi tulee kolme kilometriä pitkä Myllyjärvi, jonka saman vedenpinnankorkeuden jakaavat myös yläjuoksulla Matokoski ja alajuoksulla Ylijärvi. Tämä järviallas on padottu Kuittilankosken padolla. Koski laskee heti Alijärveen, josta alkaa Rengossa Kuittilan ja Muurilan läpi virtaava jokimainen osuuden alku. Rengon kirkon kohdalla joessa on tosin padottu lampi, mutta muuten se on jokimainen ja nyt joki alkaa menderoida lievästi. Pappilan kohdalla siihen yhtyy oikealta lännestä juokseva Heinioja. Joki alkaa tämän kohdan jälkeen virrata peltoalueella kauempana harjujaksosta. Se sivuaa matkallaan Hinkaloista, Haapamäkeä, Oinaalaa ja Nevilää. Joen rannoilla on paljon makkarajärviä tai joesta haarautuvia katkenneita putaita. Joki palaa Nevilän jälkeen harjujakson ympäristöön ja siirtyy sen pohjoispuolelle Haarajoenkulmalle. Siellä siihen yhtyy vasemmalta pohjoisen metsäalueelta ja Heinisuolta tuleva Haarajoki. Tämä tapahtuu kaksi kilometriä ennen Renkajoen laskemista Haapajärveen Haapaniemessä. Joelle on kaivettu toinenkin lasku-uoma, joka yhtyy Kaartjoen uomaan sen loppujuoksulla.


title: Renkajoki

text: Renkajoen erikoisuus on sen saama pohjaveden suuri osuus. Koska joki virtaa harjujakson kanssa ympäristöään matalammassa laaksossa, kerää se ympäristön paksun hiekka- ja sorapeitteen pohjavedestä huomattavan osan itseensä. Tutkimuksien mukaan pohjavesikin virtaa harjujakson sydämessä joen suuntaisesti kaakkoon. Virtaavan pohjaveden määrä on arviolta 9 500 kuutiometriä vuorokaudessa eli yli 100 litraa sekunnissa. Esimerkiksi harjun kupeessa Oinaalassa sijaitsevalla pienellä Tervalammilla pohjavesi tuottaa siihen 1 000 kuutiometriä vettä vuorokaudessa. Tämä vesi poistuu lammen ojaa myöten Renkajokeen.


title: Renkajoki

text: Renkajoen erityiluonteen vuoksi sen yhteydessä voidaan mainita sen lähellä sijaitsevia ja siihen vaikuttavia muitakin järviä ja lampia. Myllykylän seudulla jokeen laskevat myös Kekolammi ja Veittijärvi. Myllyjärven vieressä sijaitsee myös molemmat Kortejärvet, Saikko, Pieru ja Sammakkolammi, joiden sijainti harjujaksolla ja syntytapa liittävät sen Renkajokeen. Rengon taajama-alueella sijaitsevat omana ryhmänään Likolammi, Kirkkojärvi ja Raitalammi. Haapamäen kohdalla laskevat samaa ojaa myöten pohjavettä tuottavat Rapalammi ja Leipomenlammit. Niiden lähellä Oinaalassa sijaitsevat vielä Kikkara, Tervalammi, Likolammi ja Sulaja.


title: Renkajoki

text: Järvi sijaitsee Kokemäenjoen vesistössä Vanajan reitin valuma-alueella liittyen Hyvikkälänjoen valuma-alueeseen, jonka Renkajoen yläosan valuma-alueeseen joki kuuluu.


title: Renkajoki

text: Viime jääkauden loppuvaiheessa mannerjäätikön reuna oli vetäytynyt näille seuduille ja se pysytteli paikallaan vuosina 10 050–9 950 eaa. (konventionaalista aikaa) eli noin 100 vuotta. Sinä aikana mannerjäätikön reuna puski näkyviin kolmannen Salpausselän moreeniselänteitä ja soramuodostumia. Nämä muodostumat seuraavat tällä seudulla maastossa linjaa, joka alkaa Nummenkylästä ja osoittaa kohti pohjoiskoillista. Se kulkee Renkajoen ylitse ja asemoituu siihen nähden poikittain. Joki seuraa vuorostaan Renkajärveltä Rengon kautta Tunturivuorelle kulkevaa harjujaksoa. Harjujakso sijoittui tähän kohtaan kallioperässä olevan kalliomurroksen vuoksi, joka oli syvempi kuin muu kallioperä lähialueella. Mannerjäätikön alaiset sulamisvedet hakeutuivat murrokseen jäätikköjoeksi puhdistaen sitä ja muodostivat sen pohjalle harjuja. Kun sulamisvedet saavuttivat mannerjäätikön reunan, purkautuivat ne esille merenpinnan alle tuoden mukanaan hiekkaa, hiesua, hietaa ja savea. Kevyt kivennäisaines kulkeutui meressä eteenpäin Rengon ja Oinaalan kaakkoispuolelle ja laskeutui sinne muodostaen savi- ja hietamaita. Meri oli siellä matalaa ja syvimmilläänkin vain 50 metriä. Raskaampi hiekka kerrostui jäätikköjoen suuaukon eteen harjuiksi, deltoiksi ja sandureiksi. Näitä kaikkia esiintyy Renakajoen ympäristössä runsaasti erityisesti kolmannen Salpausselän vyöhykkeellä.


title: Renkajoki

text: Harjujakson molemmilla puolilla esiintyy tasaisen maaston alueita, joiden reunat viettävät jyrkästi alaspäin. Rinteet putoavat joskus lampiin ja järviin, mutta myös kuivia tai soistuneita mäenjuuria esiintyy. Tasaiset alueet ovat useimmissa tapauksissa jäätikköjokimuodostumia, joita kutsutaan joko deltoiksi tai sandureiksi niiden muodostumistapojensa vuoksi. Sellainen muodostuu jäätikköjokitunnelin suuaukon edustalle, kun samaan kohtaan kulkeutuu hiekkaa ja soraa pitkiä aikoja. Renkajoen ympäristössä hiekkaa kerääntyi niin paljon, että deltan pohja kohosi merenvedenpinnan tasolle. Siihen aikaan Itämeren Yoldiavaihen vedenpinnan korkeus oli Rengossa 135–140 metriä mpy., mikä on voitu päätellä deltojen lakikorkeuksista. Deltan leviämistä ympäristöön rajoittivat jäävuoret, joita lohkeksi mannerjään reunasta jäätikköjokitunnelin kohdalla. Jäävuoret romahtivat vedessä hiekan joukkoon ja juuttuivat paikoilleen. Kun jäätikköjoen suuaukon paikkaa siirtyi jäärvuoren sivulle, alkoi muodostua uusi delta. Tämä prosessi selittäisi Renkajoessa kolmannen Salpausselän kohdalla olevat lukuisat lammet ja järvet, jotka sijaitsevat jäävuorien jättämissä supissa. Ne ovat siis jäävuorien juurien jättämiä jälkiä deltojen ja harjujakson maastossa.


title: Renkajoki

text: Renkajoki virtaa maastossa kallioperän murroksen muodostamassa syvennyksessä. Sen pohja on muodostunut kauan ennen jääkausia, mutta jääkauden lopun jäätikköjoki huuhtoi sen pohjaa syventäen sitä lisää. Jäätikköjoki myös kasasi murroksen pohjalle lajittunutta kiveä ja soraa, joka muodosti harjujakson sisimmät ydinrakenteet. Ytimen ympärille se kasasi jäätikköjoen loppuvaiheessa vielä hiekkaa, joka jäätikön sulaessa valui harjun rinteille. Hitaammin sulaneet jäävuoret jättivät harjujakson viereen laajoja suppia. Jostakin syystä jäätikköjoen tuoma materiaali ei täyttänyt murroksen painaumaa kokonaan, vaan se jäi kolmannen Salpausselän vyöhykkeessä ympäristöään alemmaksi. Kun merenpinta aikanaan laski maankohoamisesta johtuen paljastaen Rengon maakamaran ja kallisti maastoa kaakkoon päin, oli Renkajärven suunnalta tulevilla vesillä uoma virrata kaakkoon. Milloin tämä tapahtui, ei ole tarkkaa tietoa.


title: Renkajoki

text: Renkajokeen ja sen järviketjuja on vuosisatoja hyödynnetty myllyjen vesivoiman lähteenä. Esimerkiksi Kalmbergin kartastossa vuodelta 1855–1856 on Renkajokeen piirretty myllyn karttamerkki neljään kohtaan. Yläjuoksulla on mylly Tunturilammin alapuolella Vartijakoskessa, ilmeisesti Vahteriston koskessa oli Hiittan saha, Hinkaloisten koskessa oli mylly ja Nevilässä Myllylammin kohdalla oli mylly.


title: Veli Käsmä

text: Veli Käsmä (s. 1948 Taivalkoski) on suomalainen teknoraatti-kirjailija-kustantaja, joka aloitti kirjallisen tuotannon jäätyään selkävaivojen vuoksi eläkkeelle 58-vuotiaana. Taivalkoskella syntyneenä hän on perinyt kuin luonnostaan intohimon kirjoittamiseen, jonka tuloksena on syntynyt mm. Kostonjoki-sarjan kaksi ”tiiliskiveä”, Kostonjoen kohina ja Koillisesta tuulee. Edellä mainittujen ja muiden romaanien lisäksi Käsmä on kirjoittanut satoja lehtiartikkeleita ja laatinut sanaristikoita.


title: Veli Käsmä

text: Käsmä syntyi yksitoistalapsisen perheen ensimmäisenä poikana. Häntä ennen oli syntynyt kuusi tyttöä. Niukka kotielämä kariutui entistä niukemmaksi perheen isän poismenon myötä. Kaksi-kymmenvuotiaana Käsmä irtaantui kotoaan ja pääsi itsenäistymään. Vuoden Ruotsissa työskentelyn ja opiskelun jälkeen Käsmä palasi Suomeen asettuen Ouluun asumaan. Vuoden konepajatyöskentelyn jälkeen Käsmä aloitti opiskelun. Koneteknikoksi hän valmistui Oulun teknillisestä oppilaitoksesta 1973, työskenteli kaukolämmön eri tehtävissä (mm. Oulussa, Kuusamossa, Posiolla) vuoteen 1991 suorittaen työn ohessa Hämeenlinnan teknillisessä oppilaitoksessa tuotantotalousinsinöörin tutkinnon. Opiskelu kutsui jälleen ja Käsmä valmistui diplomi-insinööriksi Tampereen teknillisestä korkeakoulusta (nykyinen Tampereen teknillinen yliopisto), josta ura jatkui kolme vuotta opettajana (Valkeakosken ammatillinen oppilaitos) ja viimeiset työvuodet tutkijana Tampereen teknillisessä korkeakoulussa. Vuonna 2006 Käsmä jäi työkyvyttömyyseläkkeelle selkävaivojen vuoksi.


title: Veli Käsmä

text: Veli Käsmä aloitti kirjoittamisen jo 70-luvun loppupuolella laatimalla lehtiartikkeleita, joita syntyi työn ohessa eri lehdille. Romaanin kirjoittaminen oli kytenyt Käsmän mielessä jopa vuosikymme-niä, mutta työmaailma ja kirjoittamisen epävarmuus olivat olleet pitemmän tekstin luomisen esteenä. Vuonna 1996 hän lähetti synnyin kuntansa Taivalkosken suurmiehelle Kalle Päätalolle tekstinäytteitään ja kysyi ”lupaa” saada jatkaa omalla elämän-/Koillismaa tarinoillaan siitä ajasta – 1950-luvun puolivälistä, johon Päätalo kirjoittamisensa ajallisesti päätti. Palaute oli myönteinen, mutta mestari muistutti, ettei kirjailijan ammatti ole ”ruusuilla rimppomista”.


title: Veli Käsmä

text: Koillismaalla, Taivalkosken Koitilassa asuva Anttilan perhe taistelee jälleenrakennuskauden jälkeisen ajan kurimuksessa ja lisähaasteena on tilaa koskeva vaikea perintöriita. Ensimmäinen osan lopussa Anttilan nuori-isäntä Vilho palaa Oulun matkaltaan ennalta arvaamattomin seurauksin.


title: Veli Käsmä

text: Kirja alkaa synkissä ja perhettä entisestään ahdistavissa tunnelmissa. Matti, kansakoulun juuri lopettamassa oleva kolmetoista-vuotias poika joutuu asettumaan kahdeksanhenkisen perheen elannon hankkijaksi. Matti-pojan ja Anna-äidin vankkumaton päätös oli, ettei kunnan elantoon alennuta. Koillisesta tuulee on myös Matin (kirjoittajan) kasvutarina pojasta aikaiseksi mieheksi raskaiden elämänhaasteiden mukana.


title: Veli Käsmä

text: Hirven salakaatoa lukuun ottamatta muuten kuuliainen virkamies Ville Kaartamo ja hänen veijarimainen, viinaan menevä hirvenmetsästyskave-rinsa Mauri Jämsä saivat ostettua Metsäyhteisön hirvihuutokaupasta kalliin, vasan kaatamiseen oikeuttavan metsästyspalstan. veijariromaani, jonka tapahtumat sijoittuvat Kuusamoon ja Taivalkoskelle. Kaksi varsin erilaista miestä, joita yhdistää vain hirven metsästäminen, saavat hirvenjälkien etsintämatkan päätteeksi uskomattoman seikkailun, jonka puitteissa miehet joutuvat välttelemään virkavaltaa mitä erilaisin keinoin. Tarinaan liittyy myös kaunis Maiju. Yhtä miehistä odottaa raastupa, mutta miksi?


title: Veli Käsmä

text: Kuvaa 1955 alkanutta Kuusamon Kitka- ja Kuusinkijokien koskiosuuksien ostoruljanssia. Pohjolan Voima Oy ja Imatran voima Oy maksoivat manttaali-isännille lähes puoli miljardia markkaa koskisosuuksista. Koskikaupoista tuli farssi. Voimayhtiöt riitelivät lehtien palstoilla avoimesti. Koskiosuuskauppoja purettiin ja osuuksia myytiin useampaan kertaan. Kun kosket oli pääosin myyty, alkoivat kuusamolaiset vastustaa voimalaitosten ja vesiensäännöstelyn rakentamista. Koskia ei ole rakennettu eikä koskirahoja pyydetty manttaali-isänniltä takaisin.


title: Veli Käsmä

text: Romaani rahan ja vallan mahdista sekä vakaumuksellisuudesta – niiden kääntöpuolistakin.


title: Veli Käsmä

text: Eriaiheisia opinnäytenovelleja Oulu-opiston iltakursseilta (178 s. v. 2007).


title: Veli Käsmä

text: Minidekkari (52 s. v. 2009), jossa selvitetään luonnollisesti huumeisiin liittyvä rikos, mutta tarinassa on merkittävä osuus poliisilaitoksen nais- ja miesrikostutkijan keskinäisillä henkilösuhteilla.


title: Veli Käsmä

text: Toimituskustantamo Kustannus Ves-Line. Kustantamon yksi tärkeistä tehtävistä on ollut alusta alkaen toimia Pohjois-Pohjanmaan harrastajakirjoittajien hengentuotteiden saattamiseksi lukijoiden iloksi. Ves-Linen ensimmäinen työ oli Käsmän on kirja (v. 2011), alkuaan vuonna 2008 ilmestynyt veijariromaani Salakaato. Kustantamon asiakkaina on vuosina 2011 – 2015 ollut 25 kirjailijaa ja lähes 40 nidettä.


title: Texarkanan murhat

text: Texarkanan murhat ovat tuntemattomaksi jääneen sarjamurhaajan Texasissa tekemiä selvittämättömiä murhia, jotka tapahtuivat viikonloppuisin 22. helmikuuta – 3. toukokuuta 1946. Tappajan uhreiksi joutui kymmenen viikon aikana viisi ihmistä ja kolme sai vammoja. Lehdistö nimesi tämän mystisen murhaajan kahdella samanlaisella lempinimellä: "The Phantom Killer" (suom. "aavetappaja") tai "The Phantom Slayer" (suom. "aaveteurastaja").


title: Texarkanan murhat

text: Virginia Carpenterin selvittämättömäksi jäänyttä katoamistapausta vuonna 1948 epäiltiin myös saman tappajan tekemäksi. Tätä teoriaa ei ole tähän mennessä vahvistettu todeksi tai tyrmätty.


title: Texarkanan murhat

text: Paikallinen rikollinen Youell Swinney oli pääepäilty.


title: Texarkanan murhat

text: Ensimmäinen raportoitu hyökkäys tapahtui 22. päivä helmikuuta, 1964. Lähellä puolta yötä Jimmy Hollis (25) ja Mary Jeanne Larey (19) parkkeerasivat autonsa syrjäiselle alueelle. Tämä oli tarkoitus olla viimeinen paikka yhteisen elokuvaillan päätteeksi. He eivät ehtineet olla siellä kauankaan, kunnes valkoiseen naamioon pukeutunut mies tuli ja osoitti heitä suoraan kasvoihin taskulampulla. Aseella uhaten hän käski nuoren parin ulos ja käski Jimmyn laskea housunsa. Heti kun Jimmy oli laskenut housunsa, hyökkääjä löi häntä aseen kahvalla kaksi kertaa päähän, aiheuttaen kallonmurtuman. Marya lyötiin myös ja sen jälkeen hänen käskettiin juosta pois. Juostuaan hetken, hyökkääjä pysäytti Maryn ja kysyi, minne tämä oli matkalla.


title: Texarkanan murhat

text: Mary kertoi, että murhaaja oli juuri käskenyt niin. Suututtuaan, hyökkääjä painoi Maryn maahan ja raiskasi hänet aseen piipulla. Mary onnistui kuitenkin pakenemaan ja haki poliisit. Jimmy löydettiin tajuttomana, mutta elossa. Hän väitti, että tekijä oli valkoinen mies (noin 30-vuotias), mutta Maryn mukaan hän oli "vaalea musta mies".


title: Texarkanan murhat

text: Samana vuonna marraskuussa 24. päivä Richard Griffin (29) ja Polly Ann Moore (17) löydettiin ammuttuina autostaan lähellä Club Dallas -nimistä baaria. Heitä molempia oli ammuttu kylmäverisesti päähän. Nämä ovat Phantom Killerin ensimmäinen vahvistetut murhat. Vaikka poliisi mietti yhteyksiä Hollisin ja Lareyn hyökkäykseen, he eivät vielä uskoneet olevansa tekemisissä sarjamurhaajan kanssa.


title: Texarkanan murhat

text: Huhtikuun 14. päivä 15-vuotias Betty Booker ja 16-vuotias Paul Martin löytyivät kuolleina kolmen mailin päässä Martinin autosta. Molempia oli ammuttu, mutta Martin kuoli raa'emmin. Häntä oli ammuttu yhteensä neljä kertaa; nenän läpi, rintaan, käteen ja kohtalokas laukaus osui niskaan. Bookerin ruumis löytyi myöhemmin, yksi ampumahaava rinnassa ja toinen kasvoalueella. Hän oli asetettu puun alle ja oikea käsi oli taskussa. Heillä ei ollut seurustelusuhdetta. Murhaase oli 32. kaliinperin automaattinen Colt-pistooli. Alueen läheisyys ja "viktimologia" viime kaksoismurhaan sai poliisin tajuamaan, että tekijä on sama. Myös lehdistö tajusi saman asian ja murhaaja sai nimensä: The Phantom Killer.


title: Texarkanan murhat

text: Toukokuun 3. päivä, ilta yhdeksän aikoihin maanviljelijä Virgil Starks (37) ja hänen vaimonsa Katie (36) viettivät rauhallista iltaa, kunnes Phantom iski jälleen. Hän ampui Virgilin kylmäverisesti suoraan ikkunan läpi. Katie saapui paikalle ja sai luodista. Laukaus ei kuitenkaan ollut kohtalokas. Kun Phantom lähestyi häntä, Katie nousi ylös ja juoksi henkensä edestä pakoon. Saapuessaan sairaalaan hän kertoi kaiken mitä oli kuullut ja kokenut. Katie selviytyi. Poliisit löysivät talosta kuoliaaksi ammutun Virgilin, kaksi ampumahaavaa selässä. Paikalta löydettiin myös taskulamppu murhaajan sormenjäljillä. Toisin kuin muissa murhissa, ase oli 22. kaliinperin automaattinen kivääri. Tapaus kuitenkin liitettiin viime aikoina kauhua herättäneeseen sarjamurhaajaan.


title: Texarkanan murhat

text: Fyysisiä tuntomerkkejä on pääosin saatu ensimmäisestä hyökkäyksestä. Ne ovat seuraavat:Psykologi Anthony Lapalla sanoi näin: ""yleisesti, neekeririkolliset eivät ole näin fiksuja ja järjestäytyneitä"". Hän myös sanoi, että murhaajaa ajaa tappamaan vahvat seksuaaliset halut ja sadistiset luonteenpiirteet. Phantom on älykäs, järjestäytynyt ja äärimmäisen vaarallinen ihminen, joka saattaa piilotella sisäistä hirviötään vaivatta, mutta vapauttaa sadistiset halunsa kun hän haluaa. Hän ei välttämättä asu alueella vaan sen ympäristössä. Phantom näkee murhapaikkansa "metsästysalueena", jossa kaikki on vapaata riistaa. Viimeinen kommentti Lapallalta oli, että murhaaja tuskin jää kiinni.


Texarkanan murhat


title: Roger Broo

text: Roger Nils Håkan Broo (1. lokakuuta 1945 Ylimarkku – 24. lokakuuta 2017 Turku) oli suomenruotsalainen yhteiskuntatieteilijä ja kanslianeuvos, joka työskenteli pitkään Åbo Akademin hallintojohtajana ja vaikutti suomenruotsalaisessa kulttuurielämässä.


title: Roger Broo

text: Broo valmistui yhteiskuntatieteiden maisteriksi Åbo Akademista vuonna 1971. Hän työskenteli tutkimusassistenttina Svenska litteratursällskapetin yhteiskuntatutkimuksen lautakunnassa 1969–1977 sekä kauppa- ja teollisuusministeri Kristian Gestrinin poliittisena sihteerinä 1974–1975, ennen kuin astui Åbo Akademin palvelukseen vuosiksi 1977–2010. Korkeakouluneuvoston jäsenenä (1972–1977) hän solmi suhteita yliopistoihin ja poliittisiin päättäjiin, ja kun Åbo Akademi siirtyi vuonna 1981 valtionrahoituksen piiriin, rahoituksen taso pysyi pitkälti Broon ansiosta entisellään. Broo toimi myös Ammattikorkeakoulu Novian hallituksen ensimmäisenä puheenjohtajana, ja hän johti pohjoismaisten yliopistojen hallintoyhteistyötä vuosina 1989–2002.


title: Roger Broo

text: Broo vaikutti Turun kunnallispolitiikassa RKP:n edustajana sekä toimi lukuisissa muissa luottamustehtävissä, kuten Svenska kulturfondenin, Pro Artibus -säätiön ja Turun taidemuseon hallituksen jäsenenä ja puheenjohtajana, Suomen UNESCO-toimikunnan kulttuuriosaston puheenjohtajana (1978–1987) ja osallistui useiden valtiollisten komiteoiden ja työryhmien toimintaan. Hän oli myös Aktian hallintoneuvoston ja Turku 2011 -säätiön valtuuskunnan jäsen sekä ajatushautomo Magman hallituksen puheenjohtaja.


title: Roger Broo

text: Broo sai kanslianeuvoksen arvonimen vuonna 1999. Hänen puolisonsa vuodesta 1970 oli professori Harriet Silius, ja heillä on kolme lasta.


title: Kansallinen olympiakomitea

text: Kansallinen olympiakomitea on kansainvälisen olympialiikkeen kansallinen yksikkö. Se vastaa kansan osallistumisesta olympiakisoihin. Kansallinen olympiakomitea voi myös esittää kaupunkia tulevien olympiakisojen pitopaikaksi. Suomessa kansallinen olympiakomitea toimii lisäksi urheilun kattojärjestönä.


title: Kansallinen olympiakomitea

text: Vuonna 2016 kansallisia olympiakomiteoita oli yhteensä 206. Jokaisella YK:n jäsenvaltiolla on oma kansallinen olympiakomiteansa. Lisäksi kansallinen olympiakomitea on YK:n tunnustamilla Palestiinalla, Cookin saarilla, Kosovolla ja Taiwanilla.


title: Kansallinen olympiakomitea

text: Kansallinen olympiakomitea on myös yhdeksällä ei-itsenäisellä alueella: Yhdysvaltain Samoa, Guam, Puerto Rico, Yhdysvaltain Neitsytsaaret, Bermuda, Brittiläiset Neitsytsaaret, Caymansaaret, Aruba ja Hongkong.


title: Kansallinen olympiakomitea

text: Ennen vuotta 1996 Kansainvälisen olympiakomitean säännöissä hyväksyttiin kansallinen olympiakomitea myös maalle, joka ei ollut YK:n tunnustama valtio. Vuoden 1996 jälkeen status voidaan myöntää uudelle jäsenelle vasta, kun muut valtiot tunnustavat alueen itsenäiseksi valtioksi.


title: Kansallinen olympiakomitea

text: Kansainvälinen olympiakomitea erotti Brasilian olympiakomitean toistaiseksi lahjussyytösten vuoksi 4.10.2017. Kuwaitin olympiakomitea on ollut erotettuna vuodesta 2015, koska valtio on lainsäädännöllä puuttunut kansallisten urheilujärjestöjen toimintaan. Henkilöt, jotka eivät edusta mitään tunnustettua kansallista olympiakomiteaa, voivat osallistua olympiakisoihin itsenäisinä olympiaurheilijoina.


title: Kansallinen olympiakomitea

text: Kansainvälisen olympiakomitean maanosajärjestöt ovat hyväksyneet jäsenikseen joitakin kansallisia olympiakomiteoita, jotka eivät ole KOK:n jäseniä. Macaolla ja Färsaarilla on omat paralympiakomiteansa, ja ne voivat nimetä joukkueita paralympialaisiin.


title: Maalittaminen

text: Maalittaminen eli maalitus tarkoittaa sodankäynnissä toimintaa, jossa ennalta määritetään kohteita hyökättäväksi, tuhottavaksi tai vallattaviksi. Maalituksen kohteena voi olla asia, paikka tai henkilö. Maalit voivat olla kokonaisten armeijakuntien yhteisiä tavoitteita tai pienemmän taisteluosaston tulisuunnitelmassaan määrittämiä tulenjohtomaaleja, joihin voidaan tarvittaessa ohjata epäsuoraa tulta.


title: Maalittaminen

text: Maalittaminen eli maalitus tarkoittaa myös ihmisten usuttamista sosiaalisessa mediassa tietyn henkilön kimppuun, esimerkiksi lähettämään tälle vihapostia. Usein henkilöitä ensin doxataan ja sitten maalitetaan.


title: Maalittaminen

text: Verkossa vastustajia maalitetaan julkaisemalla heistä vihapropagandaa, jolloin lukijat alkavat uhkailla ja häpäistä heitä. Myös poliiseja kuvataan ja heidän tietojaan julkaistaan sosiaalisessa mediassa, mahdollisesti valheiden kera. Tämä loukkaa heidän yksityisyyttään ja saattaa heidät voimakkaan arvostelun kohteeksi sosiaalisessa mediassa.


title: Maalittaminen

text: Esimerkkinä maalittamisen ympärillä käydystä keskustelusta on tapaus Suomesta vuodelta 2017. Helsingin poliisin johtokeskuksen johtaja Jussi Huhtela jakoi kansanedustaja Antero Vartian twiitin "Ylikomisario"-tilillään ja puolusti Vartian maahanmuuttoa puoltavaa kantaa. Jussi Halla-aho ihmetteli, voiko poliisi virkatehtävissään esittää poliittisia kannanottoja, ja pelkäsi poliisin politisoitumisen heikentävän kansalaisten luottamusta poliisiin. Twitterissä Halla-ahon sanottiin näin maalittaneen poliisin. Helsingin poliisipäällikkö totesi, että jatkossa virkatileiltä ei juuri poliittisisia artikkeleita jaeta, ja toimintaa ehkä keskitetään yksityisille some-tileille.


title: Maalittaminen

text: Politiikan tutkija Erkka Railo myöntää kysyttäessä, että sekä maalituksesta puhuminen että itse maalittaminen voivat olla jossakin mielessä propagandaa. Hänen mukaansa aiheesta on kuitenkin syytä keskustella, jotta nähtäisiin miten laaja ja todellinen ongelma on kyseessä.


title: Joonas Savolainen

text: Joonas Savolainen (s. 18. kesäkuuta 1997 Turku) on suomalainen jääkiekkoilija, joka edustaa SM-liigajoukkue Turun Palloseuraa. Hän on pelipaikaltaan vasen laitahyökkääjä.


title: Joonas Savolainen

text: Savolainen on TPS:n oma kasvatti. Hän toimi kaudella 2012–2013 seuran C-nuorten varakapteenina. Kaudella 2013–2014 Savolainen toimi TPS:n B-nuorten kapteenina. Kauden 2014–2015 päätteeksi hän voitti A-nuorten Suomenmestaruuden. Kaudella 2015–2016 Savolainen edusti TPS:n A-nuoria myös Junior Club World Cupissa. Kaudella 2016–2017 hän nousi seuran A-nuorten kapteenistoon. Savolainen oli yhdeksällä osumallaan joukkueensa kolmanneksi paras maalintekijä Aaro Löyttymäen ja Mark Viitasen kanssa.


title: Joonas Savolainen

text: Kaudella 2017–2018 Savolainen oli TPS:n A-nuorten toiseksi paras maalintekijä ja kolmanneksi paras pistemies tehoilla 19+22=41. Samalla kaudella hän debytoi TPS:n SM-liigajoukkueessa, jossa Savolainen pelasi kaksi runkosarjaottelua. Hän teki liigadebyyttinsä 4. marraskuuta 2017 vieraissa Oulun Kärppiä vastaan. Savolainen merkittiin TPS:n nelosketjun vasempaan laitaan Elias Karvosen ja Oskari Siikin viereen. Hän sai ottelussa jääaikaa 12.33 minuuttia.


title: Joonas Savolainen

text: Elokuussa 2018 TPS lainasi Savolaisen toistaiseksi voimassa olevalla sopimuksella Mestis-joukkue TuToon. Hän teki TPS:ssä SM-liigauransa avausmaalin kauden neljännessä ottelussaan 28. joulukuuta 2018 KooKoota vastaan.


title: Nero d’Avola

text: Nero d’Avola (virallisesti Calabrese) on viinin valmistukseen käytettävä rypälelajike. Siitä on olemassa useita mutaatioita, jotka pääosin ovat tummia. Rypälettä viljellään lähinnä Etelä-Euroopassa, erityisesti Sisilian saarella Italiassa. Rypäle onkin saanut yleisemmin käytetyn nimensä sisilialaisen Avolan kaupungin mukaan..


title: Nero d’Avola

text: Nero d’Avola on kotoisin Italiasta. Se on Italian kymmenenneksi viljellyin rypälelajike (vuonna 2010), jota viljellään lähes pelkästään Sisiliassa. Viljelyala Italiassa oli vuonna 2014 noin 166 neliökilometriä.


title: Nero d’Avola

text: Rypälettä käytetään kymmenien laatuluokiteltujen sisilialaisviinein valmistukseen, tyypillisesti Frappato-rypäleen kanssa.Laatuluokitellut DOC- tai DOCG-viinit, joissa käytetään Nero d’Avolaa:


title: Mežraiontsy

text: Mežraiontsy () oli Venäjän sosiaalidemokraattisessa työväenpuolueessa vuosina 1913–1917 vaikuttanut ryhmä, joka pyrki sijoittumaan bolševikkien ja menševikkien väliin ja korostamaan puolueen yhtenäisyyttä. Ryhmän jäsenet liittyivät vuonna 1917 bolševikkeihin.


title: Mežraiontsy

text: Venäjän sosiaalidemokraatit hajosivat lopullisesti, kun bolševikit pitivät tammikuussa 1912 Prahassa Leninin johdolla oman puoluekokouksensa ja perustivat käytännössä oman puolueen. Lev Trotski kokosi kaikki muut ryhmät vanhasta puolueesta niin sanotuksi ”elokuun blokiksi”, joka järjestäytyi elokuussa 1912 Wienissä. Tämä liittouma kuitenkin hajosi pian sisäisiin erimielisyyksiinsä. Seuraavana vuonna joukko sosiaalidemokraatteja perusti Pietarissa "mežraiontsy"-ryhmän (kirjaimellisesti ”alueiden väliset”), joka pyrki luomaan itsenäisen linjan bolševikkien ja menševikkien väliin. Ryhmä tunnettiin myös nimillä ”yhdistyneet sosiaalidemokraatit” ja ”yhdistyneet internationalistit”. Kannattajia sillä oli ehkä muutamia tuhansia. Ryhmällä oli jonkinasteinen rooli vuoden 1917 helmikuun vallankumouksen työläismielenosoitusten lietsomisessa Pietarissa. Mežraiontsyyn kuuluivat muun muassa Anatoli Lunatšarski, Moisei Uritski ja Adolf Joffe. Myös Trotski liittyi siihen lyhytaikaisesti palattuaan maanpaosta Venäjälle helmikuun vallankumouksen jälkeen. Mežraiontsy oli tässä vaiheessa jo selvästi lähentymässä bolševikkien kanssa.


title: Mežraiontsy

text: Mežraiontsy-ryhmä liittyi virallisesti bolševikkeihin elokuussa 1917 Pietarissa pidetyssä bolševikkipuolueen 6. puoluekokouksessa. Bolševikkien 15-henkiseen keskuskomiteaan valittiin kolme mežraiontsylaista, Trotski, Uritski ja Joffe.


title: Wäinö Wuolio

text: Wäinö Alarik Wuolio, sukunimi aik. "Gustafsson" (24. toukokuuta 1880 Helsinki – 27. joulukuuta 1970) oli suomalainen rakennusalan diplomi-insinööri.


title: Wäinö Wuolio

text: Wuolion vanhemmat olivat tehtailija Henrik Gustafsson ja Adolfina Rekolin. Hän pääsi ylioppilaaksi Helsingin Suomalaisesta normaalilyseosta 1904. Wuolio sai Suomen Liikemiesten Kauppaopiston päästötodistuksen 1906 ja hän valmistui diplomi-insinööriksi Teknillisestä korkeakoulusta 1913.


title: Wäinö Wuolio

text: Wuolio toimi Vaasan Teknokemiallisen tehtaan konttoripäällikkönä 1907–1911, Turun rautabetonivalimon teknillisenä johtajana 1913–1917 sekä Ab Skånska Cementgjuterietin suunnittelijana ja työnjohtajana 1917–1927. Wuolio oli rakennustoimisto A. B. Kartion toimitusjohtajana ja hänellä oli oma rakennustoimisto vuodesta 1926 lähtien. Wuolio suunnitteli vuonna 1916 valmistuneen Alvettulan sillan joka oli yksi Suomen ensimmäisiä teräsbetonisiltoja. Silta rakennettiin Tapani-menetelmän mukaan suurista betonisista ontelotiilistä. Myöhemmin Wuolio toimi muun muassa Lasipalatsin rakennustyön valvojana ja oli rakennusinsinöörinä rakentamassa Outokumpu Oy:n vuonna 1937 Outokumpuun valmistunutta pääkonttorirakennusta jonka suunnitteli arkkitehti Uno Ullberg.


title: Wäinö Wuolio

text: Wäinö Wuolio oli naimisissa 1908–1949 Anni Maria Weckmanin (k. 1949) kanssa ja vuodesta 1959 Vieno Cecilia Malleniuksen kanssa.


Saksan interventio Suomen sisällissodassa oli Saksan keisarikunnan vuonna 1918 käytyyn Suomen sisällissotaan tekemä sotilaallinen väliintulo, joka tapahtui sodan voittaneen valkoisen osapuolen kutsumana. Se ei varsinaisesti ratkaissut sodan lopputulosta, mutta nopeutti arvioiden mukaan sen päättymistä jopa usealla kuukaudella.


title: Saksan interventio Suomen sisällissodassa

text: Saksalla oli operaatiossa myös omat etunsa, jotka liittyivät käynnissä olleeseen ensimmäiseen maailmansotaan. Saksalaisia kiinnostivat Suomen luonnonvarat, ulkomaankauppa, sekä mahdollisuus Neuvosto-Venäjää ja länsiliittoutuneita vastaan tehtäviin sotilasoperaatioihin Suomen kautta. Samalla Suomesta tuli myös ensimmäinen ensimmäisen maailmansodan osapuoli, jota uhkasi jopa joutuminen Saksan ja Ison-Britannian väliseksi taistelukentäksi, mikäli britit olisivat joutuneet saksalaisten uhkaamiksi esimerkiksi Murmanskin kuvernemetissa. Britit kokosivat suojaksi Muurmannin legioonan.


text: Suomen suojeluskuntien ylipäällikkö Mannerheim ei hyväksynyt saksalaisten kutsumista Suomeen, mutta tyytyi tilanteeseen. Kun Suomen sotaväki alettiin järjestää saksalaiselta pohjalta, Mannerheim toukokuun 1918 lopussa erosi ylipäällikön tehtävästä tullakseen valtionhoitaja Svinhudvudin saksalaissuuntauksen jälkeen Suomen valtionhoitajaksi Saksan antauduttua ensimmäisessä maailmansodassa ja saksalaissuuntauksen tulotua poliittisesti mahdottomaksi.


text: Saksan interventio alkoi maaliskuun alussa tehdyllä Ahvenanmaan miehityksellä ja jatkui huhtikuussa "Itämeren-divisioonan" ja "Osasto Brandensteinin" maihinnousuilla sekä niitä seuranneilla sotatoimilla Uudellamaalla, Kanta- ja Päijät-Hämeessä ja Kymenlaaksossa. Saksalaiset etenivät Hangosta Helsingin kautta Hämeenlinnaan sekä Loviisasta Lahteen ja pakottivat viimeiset punakaartilaiset antautumaan Kymenlaaksossa toukokuun alussa, jonka jälkeen sisällissodan sotatoimet olivat ohitse. Suurin yksittäinen operaatio oli Helsingin valtaus, lisäksi saksalaiset ottivat haltuunsa muun muassa Hyvinkään, Riihimäen, Hämeenlinnan ja Lahden. Saksalaisten tappiot olivat yhteensä 360 kaatunutta.


text: Väliintulo tapahtui muodollisesti Suomen hallituksen pyytämänä, mutta se kuului myös Saksan omiin sotasuunnitelmiin. Intervention mahdollisti maaliskuun alussa Neuvosto-Venäjän kanssa solmittu Brest-Litovskin rauha, joka lopetti ensimmäisen maailmansodan itärintaman vihollisuudet. Saksan kiinnostuksen taustalla olivat sen omat intressit muun muassa Suomen luonnonvarojen ja ulkomaankaupan suhteen, koska maa oli itse ympärysvaltojen kauppasaarrossa. Suomen hallitus puolestaan halusi saada sisällissodan loppumaan mahdollisimman nopeasti, koska se ei luottanut kenraali C. G. E. Mannerheimin kokoaman armeijan kykyyn kukistaa punakaartit nopeasti.


text: Väliintulo syvensi entisestään punaisten ahdinkoa, ja sota päättyikin jo kuukauden kuluttua. Tämän jälkeen Saksan armeija jäi edelleen Suomeen aina ensimmäisen maailmansodan päättymiseen ja marraskuussa 1918 tapahtuneeseen maan antautumiseen saakka.


text: Saksan kanssa solmittujen epäedullisten sopimusten johdosta Suomesta tuli Saksan suojeluvaltio, mitä on kutsuttu jopa Saksan siirtomaaksi. Yksi Suomen aseman heikkoutta kuvastanus sopimus oli kauppasopimus, mikä takasi Saksalle mahdollisuuden valvoa Suomen ulkomaankaupan hintoja ja määriä muun muassa itsenäistyneen Ukrainan kanssa, joka toukokuusta 1918 oli itävaltalaisten ja saksalaisten tukeman Pavlo Skoropadskin huhtikuun 1918 lopussa tekemän vallankaappauksen vuoksi myös poliittisesti Saksan suojeluvaltio, protektoraatti, Ukrainan valtakunta.


text: Suomen poliittinen johto aikoi myös tehdä maasta kuningaskunnan ja valita kuninkaaksi saksalaisen prinssin. Saksan maailmansodassa kokeman tappion ja keisarinvallan luhistumisen jälkeen saksalaissuuntaus Suomen ulkopolitiikassa tuli päätökseensä.


text: Suomen itsenäistyttyä joulukuussa 1917 yhteiskunnallinen tilanne maassa kiristyi kohti avointa aseellista selkkausta. Sisällissota käynnistyi lopulta 27. tammikuuta. Venäjän armeijassa palvelleelle kenraaliluutnantti C. G. E. Mannerheimille oli hieman aikaisemmin annettu tehtäväksi Suomen hallituksen armeijan luominen, jolloin hän kääntyi sekä Ruotsin että Saksan puoleen. Ruotsista oli tarkoitus saada aseita, koulutettua päällystöä sekä vapaaehtoisia, joista muodostettaisiin kansainvälinen prikaati. Saksasta Mannerheim toivoi pätevien yleisesikuntaupseerien ohella saavansa aseita ja ampumatarvikkeita.


text: Puolueettoman Ruotsin sijasta liittolaiseksi tuli maailmansodan keskusvaltoihin kuulunut Saksa, johon Suomella oli vuosisataiset kulttuurilliset ja taloudelliset siteet. Myös itsenäisyysaktivistit olivat pitkään sitoutuneet Saksaan, sillä jääkäreitä oli koulutettu maassa salaisesti jo vuodesta 1915 lähtien. Sisällissodan sytyttyä heitä alettiin 11. helmikuuta laivata Danzigista Suomeen, ja samalla valkoinen armeija sai Saksasta myös aseita. Työväenliikkeen kannattajiin lukeutuneet punajääkärit katsottiin kuitenkin epäluotettaviksi ja jätettiin Saksaan.


text: Senaatin puheenjohtajana toiminut P. E. Svinhufvud oli jo marraskuun 1917 yleislakosta lähtien vaatinut Suomen selkeää tukeutumista Saksaan. Hän lähetti johtaviin itsenäisyysaktivisteihin kuuluneen Edvard Hjeltin senaatin edustajaksi Saksaan ja kehotti tätä hankkimaan Suomelle sotilaallista apua. 26. marraskuuta Hjelt esitti Saksan sodanjohtoon kuuluneelle päämajoitusmestari Erich Ludendorffille pyynnön Ahvenanmaan miehittämisestä tai joukkojen lähettämisestä Suomeen, mutta tähän hän ei suostunut. Ludendorffin mukaan tässä vaiheessa kyseeseen tuli vain jääkärien kotiuttaminen. Suomen hallituksen ja Hjeltin välinen yhteydenpito käytiin Ruotsissa olleen edustajan Alexis Gripenbergin kautta, koska suoraa yhteyttä Berliiniin ei ollut. Helmikuun alussa 1918 Hjelt sai Tukholmasta sisällöltään epäselvän kirjeen, jonka hän tulkitsi valtakirjaksi pyytää jääkäreiden ja aseavun lisäksi myös Saksan suoraa sotilaallista väliintuloa punaisten kukistamiseksi. Vaikka viesti oli epämääräisesti muotoiltu, ei Hjelt pyytänyt lisäohjeita, vaan esitti alustavan pyynnön 9. helmikuuta. Hänen omavaltaiset toimensa sitoivat Suomen lopulta Saksaan ja tekivät maasta sen protektoraatin.


text: Saksa oli myös Suomen valtionjohdon tietämättä suunnitellut laajempaa väliintuloa sisällissotaan. Kyseessä oli maan omia etuja palvellut maailmanpoliittinen operaatio, joka kytkeytyi Venäjän reunavaltioiden sisäiseen tilanteeseen. Saksa tuki niiden itsenäistymispyrkimyksiä tarkoituksenaan Neuvosto-Venäjän heikentäminen, jotta itärintaman sotatoimet saataisiin loppumaan. Koska Ympärysvallat olivat asettaneet Saksan kauppasaartoon ja länsirintama oli pysähtynyt paikoilleen, itärintaman vaikutuspiiriin kuuluneet alueet olivat ainoita, joista Saksa pystyi hankkimaan tarvitsemiaan taloudellisia resursseja. Suomi puolestaan oli itsenäisyysjulistuksestaan huolimatta Saksan sodankäynnin suhteen edelleen osa Venäjän keisarikuntaa. Suomen raaka-ainevaroista kiinnostusta herättivät erityisesti metsät, malmit ja kosket. Niiden ohella maa oli hyödyllinen Neuvosto-Venäjää vastaan tehtävien operaatioiden tukialueena, josta suunniteltiin hyökkäystä bolševikkien hallitsemaan Pietariin, kun ympärysvallat oli ensin kukistettu länsirintamalla. Saksa halusi myös Suomen rautateiden kautta pääsyn Pohjois-Ruotsin malmikentille ja myöhemmässä vaiheessa mahdollisuuden iskeä Murmanskin alueella olleita brittijoukkoja vastaan Pohjois-Suomesta käsin.


text: Saksan ja Neuvosto-Venäjän väliset rauhanneuvottelut katkesivat 10. helmikuuta, jolloin bolševikkihallitus irrottautui sodasta yksipuolisesti. Maiden välillä oli joulukuusta 1917 asti vallinnut aselepo, ja nyt saksalaiset olettivat, että Neuvosto-Venäjä yrittää ainoastaan hankkia itselleen hengähdystaukoa ennen uusien sotatoimien aloittamista. Tämän vuoksi Saksan hallitus vaati, että aselepo on sanottava irti ja sotaa jatkettava välittömästi. Välttyäkseen avoimesta hyökkäyksestä seuraavasta sisäpoliittisesta kriisistä hallitus päätti 13. helmikuuta turvautua Venäjän läntisten alueiden separatistisiin liikkeisiin. Suomen, Ukrainan, Liivinmaan ja Viron haluttiin kutsuvan saksalaiset pelastamaan maansa bolševikkien kynsistä. Kenraali Ludendorffin kehotuksesta Suomen Berliinin edustajat Edvard Hjelt ja Rafael Erich laativat seuraavana päivänä kirjeen sotilaallisen avun pyytämisestä, jonka Svinhufvud allekirjoitti vuorokautta myöhemmin.


text: Saksan suunnitelma Suomen tehtävästä interventiosta oli valmiina jo 18. helmikuuta, jolloin myös itärintaman sotatoimet aloitettiin uudelleen. Sen mukaan maihinnousu tehtäisiin Raumalle ja Porin Mäntyluotoon. Purjehtiminen länsirannikolle Ahvenanmaan ohitse oli kuitenkin vaarallista, mikäli saaret olisivat venäläisten hallussa. Tämän vuoksi saksalaiset päättivät ensimmäisenä miehittää Ahvenanmaan, jota käytettäisiin myös manner-Suomeen tehtävän maihinnousun tukialueena. Jääolosuhteiden helpottaessa Raumalle tai Poriin oli tarkoitus lähettää 5–6 pataljoonan vahvuinen osasto, joka etenisi rautateitä pitkin nopeasti sisämaahan. Punaisten kukistamisen jälkeen Saksan ja Suomen armeijat muodostaisivat yhdessä sotilaallisen uhan Neuvosto-Venäjän sivustaan.


text: Sotatoimien jatkuessa Saksa onnistui jo helmikuun loppuun mennessä miehittämään haluamansa alueet Baltiassa, minkä jälkeen se suostui venäläisten pyytämään aselepoon ja maiden väliset vihollisuudet loppuivat 3. maaliskuuta solmitun Brest-Litovskin rauhan myötä. Rauhansopimukseen sisältyi määräys, jonka mukaan Venäjän piti vetää Suomessa olleet joukkonsa pois, ja näin punaisilla ei ollut enää mahdollisuutta saada apua bolševikeilta. Sopimus antoi Saksalle myös vapaat kädet toimia Suomen suhteen haluamallaan tavalla. Hjelt oli jo 28. helmikuuta allekirjoittanut Saksan ja Suomen välisen rauhansopimuksen. Vaikka keisari Vilhelm II oli tunnustanut Suomen itsenäisyyden jo tammikuun alussa, oli maa entisenä Venäjän keisarikunnan osana ollut edelleen muodollisesti sodassa Saksaa vastaan. Tämän lisäksi Hjelt allekirjoitti vielä 7. maaliskuuta kolme asiakirjaa, joilla Suomi sidottiin tiukasti Saksan vasallivaltioksi. Kyseessä oli sotilaallisesta avusta maksettava hinta, jonka johdosta Saksasta tuli Suomen poliittinen suojelija ja valvoja. Sopimusten mukaan Saksa sai muun muassa rajoittamattoman oikeuden Suomen ulkomaankauppaan ja luonnonvaroihin.


text: Vaasaan paenneelle senaatille Saksan tuleva väliintulo selvisi vasta Hjeltin maaliskuun alussa lähettämästä kirjeestä. Hänen allekirjoittamistaan sopimuksista senaatti sai tiedon ruotsalaisten sanomalehtien kautta. Tarkempi selonteko saapui vasta Rafael Erichin mukana 19. maaliskuuta. Armeijan ylipäälliköksi nimitetty kenraaliluutnantti Mannerheim puolestaan tyrmistyi Saksan hallituksen päätöksestä lähettää joukkoja Suomeen ja oli valmis eroamaan. Perusteena oli ulkovallan puuttuminen Suomen asioihin, mikä antaisi punaisille oikeuden syyttää hallitusta samasta, mistä heitä itseäänkin syytettiin. Vastaava käsitys vallitsi myös senaatissa. Esimerkiksi senaattori Juhani Arajärven muistiinpanojen mukaan saksalaiset eivät toimillaan saaneet senaatin täyttä luottamusta, vaan heidän intressinsä tunnettiin ja niistä oltiin myös huolissaan. Mannerheim suhtautui tietoon erityisen katkerasti myös siksi, että se vei tehtävän, jota varten hän oli kenttäarmeijansa luonut eli punaisten hallussa olleen Etelä-Suomen valloituksen.


text: Saksalaismielinen pääministeri Svinhufvud kuitenkin hyväksyi sopimuksen, vaikka se tekikin Suomesta Saksan vasallivaltion ja vei jopa vastajulistetun itsenäisyyden. Senaatti kieltäytyi aluksi allekirjoittamasta sopimusta, mutta päätti hyväksyä Hjeltin sopiman intervention, koska ei uskonut Mannerheimin pystyvän kokoamaan sodan nopeaan ratkaisuun kykenevää armeijaa. Mannerheim puolestaan halusi mukaan saksalaisten suunnittelemaan Pietarin valtausoperaatioon, joten hän päätti lopulta suostua heidän apuunsa. Ehdoksi Mannerheim asetti, että Saksan joukot alistetaan hänen komentoonsa, mihin keisari Vilhelm II suostuikin 10. maaliskuuta. Tämän jälkeen senaatti ylensi Mannerheimin ratsuväenkenraaliksi, mikä varmisti, ettei saksalaisten joukossa ole yhtään sotilasarvoltaan ylempää upseeria. Mannerheim ja saksalaiset suhtautuivat alusta asti toisiinsa epäluuloisesti ja joukkojen komentajaksi määrätyn kenraalimajuri Rüdiger von der Goltzin on kerrottu jopa vihanneen häntä. Saksalaisten silmissä Mannerheim oli edelleen Venäjän armeijan kenraali, jonka arvioitiin olevan lojaalimpi vallasta syöstylle keisari Nikolai II:lle ja tämän kannattajille kuin Suomen valkoisille. Eduskunta hyväksyi sopimukset lopulta hiljaisuudessa vasta sisällissodan jo päätyttyä kesällä 1918.


text: Vaikka saksalaisjoukot oli muodollisesti alistettu Mannerheimille, niiden tosiasiallinen päällikkö oli retkikuntaa johtanut kenraalimajuri von der Goltz, joka suunnitteli ja toteutti sotatoimet itsenäisesti. He tapasivat ensimmäistä kertaa Mikkelissä sijainneessa valkoisten päämajassa vasta punaisten antautumisen jälkeen toukokuun alkupuolella. Huonojen lennätinyhteyksien johdosta Vaasassa kokoontunut senaatti ei myöskään ollut selvillä saksalaisjoukkojen etenemisestä Etelä-Suomessa. Saksan väliintulolla oli kuitenkin suuri vaikutus Mannerheimin sodankäyntisuunnitelmiin, sillä hän kiiruhti Tampereen valtausta todistaakseen, etteivät valkoiset tarvinneet sodan voittamiseen ulkopuolisten apua. Mannerheimin oli myös pystyttävä osoittamaan punaisten tappio omien joukkojensa ansioksi, tai muutoin hallituksen saama valta näyttäisi saksalaisilta saadulta lahjalta. Tämän vuoksi hän kiirehti operaatiota, vaikkei joukkojen ryhmitys ollut valmis, ja valtaukseen sisältyi suuria riskejä.


text: Tampereen kukistumisen ja saksalaisten maihinnousun myötä punaisten johto jätti Helsingin 9. huhtikuuta ja vetäytyi Viipuriin. Tämän jälkeen valkoiset pystyivät keskittämään omat voimansa Karjalan rintamalle, sillä saksalaiset huolehtivat sodankäynnistä Etelä-Suomessa, millä oli suuri merkitys lopputuloksen kannalta. Väliintulo ei kuitenkaan ratkaissut sotaa, sillä ratkaisevana pidetty Tampereen taistelu oli maihinnousun aikaan jo kääntynyt valkoisten eduksi. Sen sijaan Saksan apu nopeutti olennaisesti valkoisten voittoa. Ilman sitä taistelut olisivat mahdollisesti venynyt jopa kuukausia ja samalla kostonkierteestä olisi tullut vielä kauheampaa. Lisäksi punaiset olisivat sodan pitkittyessä saattaneet saada apua Venäjän bolševikeilta. Saksan väliintulon katsotaan myös säästäneen Helsingin Tampereen kaltaisilta raskailta taisteluilta ja niitä seuranneilta joukkoteloituksilta.